title: Molden tuomiokirkko

text: Kirkko on järjestyksessään neljäs kirkko paikalla. Muodoltaan kirkko on pitkäkirkko, ja sen kirkkosalissa on 900 istumapaikkaa. Kirkkosali on 65 metriä pitkä sekä 25 metriä korkea. Kirkontorni kohoaa puolestaan 50 metrin korkeuteen. Alttaritaulun on maalannut Stinius Fredriksen.


title: Kissan kehto

text: Kissan kehto on Kurt Vonnegutin kirjoittama romaani, joka julkaistiin vuonna 1963. Kirjassa pohditaan mustan huumorin keinoin tieteen, teknologian, sekä uskonnon pulmakysymyksiä ja satirisoidaan muun muassa kilpavarustelua. Vonnegut itse piti teosta "pienen laivastonsa lippulaivana". Teos ilmestyi Marjatta Kaparin suomennoksena ja Tammen kustantamana 1975.


title: Kissan kehto

text: Kirjassa esitellään fiktiivinen uskonto bokononismi. Sen pyhät kirjoitukset on kirjoitettu calypson muotoon. Koko uskonnon perustana ovat pyhät valheet, ja filosofiana se, että jos uskot näihin valheisiin, voit olla onnellinen, vaikka tietäisit niiden olevan valetta.


title: Kissan kehto

text: "Kissan kehto" oli vuonna 1964 yksi viidestä ehdokkaasta Hugo-palkinnon saajaksi, vuoden parhaaksi scifi-romaaniksi. Chicagon yliopisto myönsi vuonna 1971 Vonnegutille maisterin oppiarvon antropologiassa teoksen ansiosta.


title: Kissan kehto

text: Yhdysvalloissa kirja on herättänyt myös vastustusta: Ohion koululautakunta äänesti vuonna 1972 teoksen pois koulujen kirjastoista pidettyään sitä epäsopivana. Päätös kuitenkin peruttiin neljä vuotta myöhemmin.


title: Bodøn tuomiokirkko

text: Bodøn tuomiokirkko () on kirkkorakennus Bodøn kaupungissa, Norjan Nordlandin läänissä. Kirkko on Sør-Hålogalandin piispakunnan pääkirkko ja Bodøn suurin kirkko. Funktionalistisen, vuonna 1956 valmistuneen betonisen kirkkorakennuksen suunnittelusta ovat vastanneet norjalaiset arkkitehdit Gudolf Blakstad ja Herman Munthe-Kaas. Kirkossa on istumapaikat 890 ihmiselle. Kirkon kellotorni kohoaa 36 metrin korkeuteen.


title: Senkakusaaret

text: Senkakusaaret () tai Diàoyútáisaaret () on Japanin hallitsema ja Kiinan kansantasavallan sekä Kiinan tasavallan (Taiwanin) vaatima asumattomien saarien ryhmä Itä-Kiinan merellä. Saaret sijaitsevat Taiwanista koilliseen ja Okinawasta länteen viimeisten Ryūkyūsaarten pohjoispuolella. Saariryhmä on lännessä tunnettu myös Pinnaclesaarina. Kiista saarista on tärkeä kysymys Kiinan kansantasavallan ja Japanin välisissä suhteissa, ja tilannetta ovat monimutkaistaneet Kiinan tasavallan ja kansantasavallan väliset ongelmat.


title: Senkakusaaret

text: Saaria on yhteensä kahdeksan ja niiden yhteispinta-ala on 6,3 neliökilometriä. Suurin osa saarista sijaitsee pääsaaren, Uotsuri-jiman () tai Diàoyútáin () ympärillä. Saarten korkein kohta, 383 metriä, sijaitsee Uotsurilla. Hallinnollisesti saaret kuuluvat Japanin Ishigakin kaupunkiin Okinawan prefektuurissa.


title: Senkakusaaret

text: Japanin mielestä saaret ovat kuuluneet sille vuodesta 1895, jolloin saarilla tehdyissä tutkimuksissa ei löydetty jälkiä aikaisemmasta Kiinan hallinnosta ja saaret julistettiin kuuluvaksi Japanille. Toisen maailmansodan jälkeen saaret siirtyivät Ryūkyūsaarten mukana Yhdysvaltain hallintoon ja luovutettiin takaisin Japanille 1970-luvun alussa. Kiinan mukaan ensimmäiset kiinalaiset tutkimukset saarista tehtiin vuonna 1403, ja saaria on hallittu vuosisatoja Taiwanin osana. Kun Kiina luovutti Taiwanin Japanille vuonna 1895, Senkakusaaret olivat Kiinan mukaan osa Taiwanin sen aikaista aluetta, joka palautettiin Kiinalle toisen maailmansodan jälkeen. Nykyinen poliittinen kiista alkoi, kun saarten lähistöltä löydettiin mahdollinen öljykenttä 1970-luvun vaihteessa.


title: John Steffensen

text: John Steffensen (s. 30. elokuuta 1982 Perth) on australialainen pikajuoksija, jonka päämatka on 400 metrin juoksu.


title: John Steffensen

text: Steffensen aloitti yleisurheilun seitsenvuotiaana. Hän harrasti aluksi pituushyppyä, mutta vaihtoi päälajiaan vuonna 2002 pikajuoksuun. Hän juoksi Ateenan olympialaisissa 2004 Australian 4 x 400 metrin viestijuoksujoukkueessa, joka voitti matkan olympiahopeaa. Seuraavana vuonna hän sijoittui Helsingin MM-kisoissa 400 metrillä kahdeksanneksi ajalla 45,46. Kansainyhteisön kisoissa 2006 Steffensen voitti henkilökohtaisen 400 metrin kilpailun ajalla 44,73 ja oli mukana voittamassa 4 x 400 metrin viestissä kultaa. Osakan MM-kilpailuissa 2007 hän eteni 400 metrillä välieriin ja oli samana vuonna viides.


title: John Steffensen

text: Steffensen juoksi Berliinin MM-kilpailuissa 2009 avausosuuden Australian saadessa pronssia 4 × 400 metrin viestissä. 400 metrin henkilökohtaisessa kilpailussa hän karsiutui välierissä.


title: Tønsbergin tuomiokirkko

text: Tønsbergin tuomiokirkko () on kirkkorakennus Tønsbergin kaupungissa, Norjan Vestfoldin läänissä. Uusgoottilaista arkkitehtuuria edustava kirkko on muodoltaan pitkäkirkko ja se valmistui vuonna 1858 tanskalaissyntyisen arkkitehdin Christian H. Groschn suunnittelemana.


title: Tønsbergin tuomiokirkko

text: Vuonna 1939 kirkossa toteutettiin restauraatiotöitä arkkitehti Arnstein Arnebergin johdolla. Rakennusmateriaalina kirkossa on käytetty tiiltä. Kirkon saarnatuoli on peräisin vuodelta 1621 ja alttaritaulu vuodelta 1764.


title: Neuchâtel

text: Neuchâtel () on Neuchâtelin kantonin pääkaupunki Neuchâtelinjärven rannalla Luoteis-Sveitsissä.


title: Neuchâtel

text: Kaupungin nähtävyyksiä ovat muun muassa Neuchâtelin linna, La Collégiale -luostari, Tour des Prisons -vankilatorni, Maison des Halles ja Hotel DuPeyrou -museo. Kaupungissa sijaitsevat myös etnografian museo Musée d'Ethnographie ja taiteen ja historian museo Musée d'Art et d'Histoire. Chaumontin vuorelle on rakennettu näköalatorni ja useita retkeily- ja patikointireittejä.


title: Neuchâtel

text: Preussi hallitsi Neuchâtelia vuoteen 1848 asti.


title: Neuchâtel

text: Moottoritie A5 kulkee Neuchâtelin kautta. Kaupungista on rautatieyhteys viiteen suuntaan: Berniin, Biel/Biennen, Yverdon-les-Bains’n kautta Lausanneen, La Chaux-de-Fonds’iin sekä Pontarlieriin, Ranskaan.


title: Neuchâtel

text: Neuchâtelissa on noin 33 000 asukasta (31.12.2010). Kaupunki on väkiluvultaan Sveitsin 17. suurin kaupunki. Kaupunki on virallisesti ranskankielinen.


title: Neuchâtel

text: Neuchâtel on kuuluisa yliopistokaupunki. Vuonna 1838 avattiin Académie de Neuchâtel, josta vuonna 1910 tuli Neuchatelin ensimmäinen yliopisto.


title: Neuchâtel

text: Neuchâtelissa on teattereita, elokuvateattereita, museoita ja gallerioita sekä konserttisaleja.


title: Varppeenseutu

text: Varppeenseutu on Raision keskuskaupunginosa, jossa sijaitsee merkittävä osa kaupungin palveluista. Kaupunginosassa sijaitsee paljon liiketiloja, kerrostaloja ja myös hiukan pienteollisuutta. Aivan kaupunginosan keskeisintä osaa, suurin piirtein nykyisten Nesteen- ja Raisionteiden risteyksen lähistöä, kutsutaan yleisesti keskustaksi.


title: Varppeenseutu

text: Raision keskusta alkoi aikoinaan muodostua Suuren Postitien ja Naantaliin vieneen tien risteykseen. Nykyinen risteys syntyi, kun Nesteentie valmistui vuonna 1957.


title: Varppeenseutu

text: 1970-luvulla alueelle rakennettiin ostoskeskus, joka perustui monitasoratkaisuihin ja betonin käyttöön. Keskustan suunnittelu perustui siihen, että autoliikenne ja kevyt liikenne olivat toisistaan erillään eri tasoilla. Tämä aiemmin rakennettu osuus täydentyi seuraavan vuosikymmenen alussa Tasalan ostoskeskuksella, joka sijaitsi Raisiontien eteläpuolella. Keskustan eteläosassa sijaitsevat myös Tasalantori ja siihen liittyvät kävelykadut.


title: Varppeenseutu

text: 1990-luvun lopulla monitasoratkaisua alettiin pitää huonona ratkaisuna. Keskustan pohjoisosaa alettiinkin suunnitella uusiksi, ja betonisillat purettiin yhtä lukuun ottamatta 2000-vuosikymmenen alussa. Raisiontien ylle rakennettiin valoverkko, jossa tien yllä roikkuu vaijereissa valaisimia. Lisäksi tietä siirrettiin puolen kilometrin matkalta hieman pohjoiseen ja vapautuneelle paikalle rakennettiin uusi tori. Hankkeen yhteydessä keskustaan rakennettiin myös runsaasti uusia asuinkerrostaloja. Vuonna 2016 tori siirrettiin takaisin Tasalanaukiolle.


title: Varppeenseutu

text: Varppeenseudun väkiluku vuonna 2015 oli 3 029 asukasta eli 12,4 prosenttia koko Raision väestöstä.


title: Varppeenseutu

text: Nykyisellään vilkasliikenteinen Turun kehätie kulkee aivan Raision keskustan halki, mutta tietä on suunniteltu sijoitettavaksi keskustan kohdalla noin 300 metriä pitkään tunneliin. Tämä mahdollistaisi keskustan kaupunkirakenteen eheyttämisen ja liikenteen haittojen vähentämisen.


title: Kerttula

text: Kerttula on yksi Raision kaupunginosista. Valtatie 8:n ja Kustavintien risteyksen tuntumassa sijaitsevan Kerttulan asuntokanta muodostuu kerros-, rivi- ja omakotitaloista. Kerttulassa sijaitsevat myös Kerttulan koulu, Kerttulan urheilukeskus (pururadat, yleisurheiluradat, urheiluhalli sekä jää- ja tennishallit) sekä Raision terveyskeskus. Kaupallisia lähipalveluita alueella tarjoaa K-Market-päivittäistavaraliike.


title: Kerttula

text: Kerttulan väkiluku oli vuonna 2015 4518 asukasta eli väestön perusteella suurin kaupunginosa Raisiossa, eli 18,5 prosenttia koko Raision väestöstä.


title: Mahittula

text: Mahittula on Raision väkimäärältään pienin ja harvimmin asutettu kaupunginosa, jonka maisemaan kuuluu Raisionjoen koskematonta luontomaisemaa, maatiloja, metsää, muutama puutalo. Siellä on myös teollisuutta ja liikkeitä Haunisten teollisuusalueella.


title: Mahittula

text: Mahittulassa sijaitsevat Raisionjoen ulkoilureitistö ja vesilaitoksen reserviksi rakennettu Haunisten tekoallas. Mahittulassa sijaitsee myös nuorisotalo, jonka 300-neliöinen päärakennus ja pihapiiri on toiminut reilut 40 vuotta nuorisotilana. Lukuvuonna 2011-2012 Mahittulan nuorisotila toimi kahden kuudennen luokan kouluna Kuloisten koulun remontin takia. Mahittulan kiinteistö ja miljöö ovat kulttuurihistoriallisesti säilyttämisen arvoiset mm. Hintsan kartanon myötä.


title: Al-Fil

text: Al-Fil (, ) on Koraanin 105. suura. Siinä on 5 säettä.


title: Al-Fil

text: Siinä kuvataan tapahtumaa Norsun vuotena, samana vuonna kuin Muhammad syntyi. Tuolloin abessinialaisen Aksumin kuningaskunnan kristitty kuningas Abraha teki sotaretken tarkoituksenaan tuhota Kaaba, mutta epäonnistui. Abrahan sotajoukkoon kuului norsuja, joista suura on saanut nimensä.


title: Kuloinen

text: Kuloinen on yksi Raision kaupunginosista. Se kuuluu Ihalan tyyppisiin kaupunginosiin, joissa suurin osa asutuksesta on omakotitaloja ja ympäristö on puistomainen. Kuloinen sijaitsee Raisiontien ja Ohikulkutien välisellä alueella. Varsinais-Suomen suurin kauppakeskus Mylly sijaitsee Kuloisissa.


title: Kuloinen

text: Kuloisen väkiluku oli vuonna 2015 2166 asukasta eli se on toiseksi pienin kaupunginosa Inkoisen jälkeen, 8,9 prosenttia raisiolaisista asui Kuloisissa.


title: Watsa (territorio)

text: Watsa on territorio Haut-Uelen piirikunnassa, Kongon demokraattisessa tasavallassa. Koska maan provinssiuudistuksen toimeenpano on kesken, territoriossa toimii käytännössä vielä vanhan Orientalen provinssin hallinto. Myös territorion pääkaupunki on nimeltään Watsa. Territoriossa käytetään maan virallisista kielistä ranskaa ja lingalaa.


title: Watsa (territorio)

text:
Toisen Kongon sodan (1998–2003) alussa, elokuussa 1998, Ugandan joukot miehittivät Haut-Uelen ja sen mukana Durban kaupungin, missä sijaitsevat Gorumbwan, Durban ja Agbarabon kultakaivokset. Nelivuotisen miehityksen aikana kaivoksista vietiin miljoonien dollarien arvosta kultaa, yhteensä lähes tuhat kiloa.
Syyskuun lopulla 2009 LRA-järjestön taistelijoiden kerrottiin hyökänneen
useisiin kyliin Durban kaivoksen liepeillä.
Huhtikuussa 2010 Watsassa arvioitiin olevan noin 13 960 ihmistä sisäisessä maanpaossa.


title: Watsa (territorio)

text: Territorio on jaettu sektoreiksi ja päällikkökunniksi:


title: Tikanmaa

text: Tikanmaa Raision kaupunginosa, joka sijaitsee luoteessa Naantalin vastaisella rajalla. Se rajoittuu idässä Uudenkaupungin rataan, etelässä Naantalin rataan ja lännessä Naantaliin. Siellä on omakotitaloja, kerrostaloja, rivitaloja, koulu, kauppa ja pienteollisuutta. Paikkarin terveysasema sijaitsee Tikanmaan puolella.


title: Tikanmaa

text: Asuinalueen rakentaminen alkoi 1940-luvulla, kun Tikanmaankadun varrelle alettiin rakentaa omakotitaloja. Myöhemmin asutus laajeni 1980-luvulla Hakinmäen lähiöön ja Kallasten omakotialueelle.


title: Tikanmaa

text: Kaupunginosassa sijaitsee hallinnollisesti Tahvion kouluun kuuluva Tikanmaan koulu, jossa on opetusta vuosiluokille 1–2. Koulun läheisyydessä on pururata, koripallokenttä sekä hiekkakenttä kesäisin jalkapalloa yms. varten ja talvella jääurheilua varten. Tikanmaalla sijaitsee myös Pähkinämäen ulkoilualue, jossa on luontopolku ja retkeilymaja.


title: Vesisaaren kirkko

text: Vesisaaren kirkko () on kirkkorakennus Vesisaaren kunnassa, Norjan Finnmarkin läänissä. Kirkko on muodoltaan pitkäkirkko, ja se on rakennettu betonista vuonna 1958. Samalla tontilla sijainnut vanha kirkko paloi vuonna 1944. Kirkon on suunnitellut arkkitehti Magnus Poulsson. Kirkkoon mahtuu noin 480 ihmistä.


title: Paikkari

text: Paikkari on Raision kaupunginosa, joka rajoittuu pohjoisessa Naantalin rataan, idässä Piuhanojaan, etelässä Kaanaan kaupunginosaan ja lännessä Naantaliin. Siellä on sekä vanhaa että uutta pientaloasutusta, pienteollisuutta ja kauppa. Tämän lisäksi Paikkarissa sijaitsee Raision vesitorni.


title: Paikkari

text: Paikkariin alettiin rakentaa omakotitaloja 1930-luvulla, ja rautatien läheinen sijainti on vaikuttanut alueen kehitykseen.


title: Watsa-Kahwi

text: Watsa-Kahwi on Robert Pauligin kehittämä vaaleapaahtoinen kahvilaatu, joka sisältää runsaasti antioksidantteja, mutta happoja huomattavasti vähemmän kuin perinteinen vaaleapaahtoinen kahvi: sen pH on 5,2–5,6. Tällä pyritään minimoimaan kahvin vatsalle aiheuttamaa ärsytystä. Watsa-Kahwin valmistusmenetelmä ja resepti on patentoitu.


title: SonAir

text: Sonair Air Service, SARL on angolalainen lentoyhtiö. Sen kotikenttä on Luandan kansainvälinen lentoasema.


title: Humppakäräjät

text: Humppakäräjät on vuonna 1994 julkaistu Eläkeläisten albumi. Se koostuu tunnettujen kappaleiden humppa-coverversioista. Albumi äänitettiin samoissa studiosessioissa, joissa äänitettiin myös Kumikamelin julkaisematta jäänyt "Saturnuksen vararengas" -albumi.


title: Humppakäräjät

text: Suluissa alkuperäinen esittäjä ja kappale.Viimeinen kappale Humpparitari kestää 1.30, mutta kappaleen jälkeen alkaa soida piiloraita, joka kestää yli puoli tuntia.


title: Humppakäräjät

text: Humppakäräjät julkaistiin remasteroituna vuoden 2006 loppupuolella. Tässä julkaisussa oli alkuperäisten kappaleiden lisäksi Humppalöyly-EP:n sisältämät kuusi kappaletta.


title: Aleksanteri I:n rintakuva

text: Aleksanteri I:n rintakuva on Helsingin yliopiston omistama ja venäläisen kuvanveistäjän Ivan Martosin tekemä rintakuva, joka esittää Venäjän keisaria ja Suomen suuriruhtinasta Aleksanteri I:tä. Patsas valmistui vuonna 1814, ja se on vuosien varrella ollut sijoitettuna useisiin paikkoihin Turussa ja Helsingissä. Tällä hetkellä sen tuleva sijoituspaikka on avoin. Rintakuvasta tehtiin vuonna 2014 toinen kappale Turun yliopistolle.


title: Aleksanteri I:n rintakuva

text: Pronssiveistos on luonnollista kokoa suurempi ja 130 senttimetrin korkuinen.


title: Aleksanteri I:n rintakuva

text: Turun akatemia tilasi rintakuvan tunnetulta venäläiseltä kuvanveistäjältä Ivan Martosilta 6 800:n ruplan hinnalla vuonna 1814. Keisari Aleksanteri I oli myötävaikuttanut Akatemiatalon rakentamiseen, ja akatemia halusi näin kunnioittaa keisaria. Sopimus hankinnasta allekirjoitettiin huhtikuussa 1814, valmis patsas saapui laivalla Turkuun saman vuoden syksyllä ja se sijoitettiin kesällä 1815 uuden Akatemiatalon juhlasaliin kunniapaikalle mahonkisen kateederin taakse. Se täydensi aiheellaan juhlasalin seinille sijoitettuja Erik Cainbergin reliefejä, jotka esittivät Suomen ja Turun akatemian historian eri vaiheita.


title: Aleksanteri I:n rintakuva

text: Aikansa uusklassisia muotivirtauksia seuraten Martos veisti Aleksanterin roomalaisen keisarin asussa laakeriseppele päässään. Professori Johan Fredrik Wallenius muotoili patsaan jalustaan latinankielisen tekstin: "Alexander I. Patriae et Academiae Pater MDCCCXV – Effigiem musae servant It fama per orbem" (”Aleksanteri I. Isänmaan ja akatemian isä 1815 – Muusat säilyttävät muotokuvan, maine kulkee läpi maailman”).


title: Aleksanteri I:n rintakuva

text: Kun Yliopisto siirtyi Helsinkiin, päätettiin Akatemiatalon juhlasalin kateederi ja rintakuva siirtää sen mukana. Ne sijoitettiin vuonna 1832 vastavalmistuneen yliopiston päärakennuksen puolipyöreään juhlasaliin, samanlaiselle kunniapaikalle kuin Turussakin. Arkkitehti Carl Ludvig Engel huomioi juhlasalia suunnitellessaan patsaan sijoituksen. Koska Aleksanteri I on esitetty roomalaisasussa, Engel teki juhlasalista roomalaistyylisen, vaikka päärakennus on muuten tyyliltään kreikkalainen. Engel myös sijoitti patsaan niin, että se näkyi ulos asti, kun juhlasalin ovet ja päärakennuksen pääovet olivat auki. Lisäksi juhlasali ja rintakuva olivat samalla symmetria-akselilla kuin Senaatintorin vastakkaisella puolella olevan Senaatintalon (nyk. Valtioneuvoston linna) valtaistuinsali, jossa oli Aleksanteri I:n käyttämä valtaistuin. 1800-luvulla Aleksenteri I:n rintakuva oli paitsi läsnä kaikissa yliopiston toimintaan liittyneissä seremonioissa, myös monenlaisten keisariin liittyneiden juhlallisuuksien keskipisteenä. Sen sijaan sortovuosina ja Suomen itsenäistymisen jälkeen alkoi muodostua tavaksi, että juhlasalissa pidettävien tilaisuuksien yhteydessä patsas peitettiin näkyvistä jollain koristeella.


title: Aleksanteri I:n rintakuva

text: Suomen itsenäistymisen jälkeen kiihkoisänmaalliset ylioppilaat ja varsinkin AKS:n kannattajat alkoivat vaatia Venäjän vallan ajasta muistuttavien symbolien poistamista yliopistolta. Vuonna 1925 he saivat aikaiseksi sen, että Aleksanteri I:een viitannut piirtokirjoitus poistettiin päärakennuksen julkisivusta. Seuraavaksi "Ylioppilaslehti" aloitti kampanjan juhlasalin patsasta vastaan. Siinä koettiin ärsyttäväksi varsinkin jalustan teksti, jossa Venäjän tsaaria kutsuttiin kansakunnan isäksi. Tilalle ehdotettiin esimerkiksi Snellmanin tai Lönnrotin patsasta. Pohjalaiset ylioppilaat tärvelivät Aleksanterin patsasta lokakuussa 1929 tervaamalla jalustan tekstin ja huhtikuussa 1931 sen päälle heitettiin happoa. Joulukuussa 1931 yliopiston konsistori päätti lopulta siirtää patsaan pois juhlasalista. Toukokuussa 1932 se siirrettiin konsistorin saliin. Siirto saattoi pelastaa patsaan, sillä yliopiston juhlasalin alkuperäinen sisustus tuhoutui jatkosodan aikana ilmapommituksessa vuonna 1944.


title: Aleksanteri I:n rintakuva

text: Aleksanterin rintakuvan tilalle yliopiston juhlasaliin hankittiin lopulta Wäinö Aaltosen marmorireliefi "Kauneuden jumalatar seppelöi nuoruuden", joka sijoitettiin paikalleen yliopiston 300-vuotisjuhlissa syyskuussa 1940. Se vaurioitui pahoin helmikuun 1944 pommituksissa ja siirrettiin päärakennuksen lämpiöön. Reliefistä tilattiin 1950-luvun lopulla uusi versio, mutta se sijoitettiin juhlasalin nurkkaan. Pääpaikalla kateederin takana ei vuoden 1944 jälkeen ole ollut mitään taideteosta.


title: Aleksanteri I:n rintakuva

text: Tarkemmin tuntemattomana ajankohtana vuoden 1944 pommitusten jälkeen rintakuva siirrettiin kokonaan pois yliopiston tiloista, ja se sijoitettiin Suomen kansallismuseon pihalle Töölöön. Samassa yhteydessä joku poisti jalustan tekstit tuntemattomasta syystä. Vuonna 1957 muotokuva siirrettiin yliopiston kirjaston (nyk. Kansalliskirjasto) pihanurmikolle. Samaa sijoituspaikkaa oli harkittu jo vuonna 1931, mutta silloin pelättiin, että missä tahansa julkisella paikalla patsas joutuisi kansallismielisten ylioppilaiden hyökkäysten kohteeksi. Nyt tämä ei enää ollut ongelmana, ja patsas sai olla rauhassa. Eero Petterson teki jalustan teksteistä ja koristelistoista uudet versiot vuonna 1967. Rintakuva oli yli 50 vuotta tällä paikalla kirjaston etelänpuoleisessa puistikossa, jonne pääsee vain kirjaston sisäpihan kautta ja jossa korkea graniittipenger ja rauta-aita erottivat sen viereisistä kaduista. Se oli siksi vaikeasti havaittavissa.


title: Aleksanteri I:n rintakuva

text: Alkujaan sisätiloihin tarkoitettu patsas kärsi pysyvästä ulkona säilyttämisestä, ja sitä vaadittiin siirrettäväksi parempaan paikkaan Helsingissä tai palautettavaksi Turkuun. "Helsingin Sanomien" Kuukausiliitteessä vuoden 2013 alussa ilmestynyt artikkeli nostatti keskustelun uudestaan, ja lähestyvän Kansalliskirjaston remontin vuoksi yliopisto päätti ryhtyä toimiin. Rintakuva vietiin keväällä 2013 konservoitavaksi. Kunnostuksen jälkeen se aiotaan sijoittaa sisätiloihin, mahdollisesti päärakennuksen kolmanteen kerrokseen tulevaan Helsingin yliopistomuseon näyttelyyn. Lisäksi siitä otettiin uusi pronssivalos Turun yliopistolle, joka paljasti patsaan Akatemiatalon aulassa 30. toukokuuta 2014. Alkuperäiselle paikalle Akatemiatalon juhlasaliin, Solennitetssaleniin, patsas siirretään remontin jälkeen arviolta vuonna 2016.


title: Aleksanteri I:n rintakuva

text: Vuoden 2013 lopusta alkaen alkuperäinen patsas oli tilapäisesti näytteillä Helsingin yliopistomuseon tiloissa Arppeanumissa, josta se kuitenkin jouduttiin siirtämään pois vuoden 2014 aikana, koska museo muutti pois rakennuksesta.


title: Sammy McIlroy

text: Samuel ”Sammy” Baxter McIlroy (s. 2. elokuuta 1954 Belfast, Pohjois-Irlanti) on pohjoisirlantilainen jalkapalloilija. Pelipaikaltaan hän oli keskikenttäpelaaja.


title: Sammy McIlroy

text: Itä-Belfastista kotoisin oleva McIlroy oli legendaarisen Matt Busbyn viimeinen nuori hankinta Manchester Unitediin vuonna 1971. Samana vuonna hän teki liigadebyyttinsä seurassa, ollessaan vain 17-vuotias. 3–3 tasapeliin päättyneessä debyytissä ManU kohtasi Manchesterin derbyssä Manchester Cityn. McIlroy ei pystynyt heti murtautumaan avauskokoonpanon mieheksi, mutta vuoteen 1981 asti punaisissa pelannut McIlroy pelasi yhteensä 342 liigaottelua, tehden 57 maalia. Unitedissa hän oli voittamassa FA Cupia vuonna 1977 ja vuonna 1979 hänet nimettiin joukkueen kapteeniksi.


title: Sammy McIlroy

text: Vuonna 1981 McIlroy siirtyi Stoke Cityyn, josta neljän kauden jälkeen tie vei Unitedin paikalliskilpailijan Manchester Cityn riveihin. Vain 13 liigaottelua Cityssä pelannut belfastilainen siirtyi Buryyn. Uransa hän päätti pelaaja-managerina Preston North Endissa vuonna 1991.


title: Sammy McIlroy

text: Pohjois-Irlannin maajoukkuetta McIlroy edusti vuosien 1972 ja 1987 välillä 88 ottelussa ja teki niissä viisi maalia. Hän on vielä marraskuussa 2018 kuudenneksi eniten maaotteluita Pohjois-Irlannin paidassa pelannut mies. McIlroy kuului maajoukkueeseen, kun Pohjois-Irlanti pelasi vuosien 1982 ja 1986 maailmanmestaruuskilpailuissa.


title: Sammy McIlroy

text: Prestonin jälkeen McIlroy siirtyi valmentamaan Northwich Victoriaa. Vuonna 1993 hän aloitti Macclesfield Townin managerina. Onnistuneiden seitsemän Macclesfield-vuosien jälkeen McIlroysta tuli vuonna 2000 Pohjois-Irlannin maajoukkueen päävalmentaja. Melkein neljä vuotta P-Irlantia valmentanut pystyi vain viiteen voittoon 28 ottelussa. Vuoden 2004 EM-karsinnoissa Pohjois-Irlanti ei tehnyt yhtään maalia ja McIlroy siirtyi Stockport Countyn manageriksi.


title: Sammy McIlroy

text: Morecamben päävalmentajana McIlroy toimi vuosina 2006-2011.


title: Karatsu

text: Karatsu () on Japanin kaupunki Kyūshūn saarella Sagan prefektuurissa. Se sijaitsee prefektuurin pohjoisosassa Genkainmeren Karatsunlahden rannalla Matsuurajoen suulla. Kaupunkiin kuuluu useita pieniä saaria, kuten Madarashima, Kakarashima, Kabeshima ja Takashima. Karatsussa on 124 431 asukasta (vuonna 2017) ja sen pinta-ala on 487,54 neliökilometriä.


title: Karatsu

text: Karatsu kehittyi Edo-kaudella 1600-luvulta alkaen linnanaluskaupunkina. Kaupunkioikeudet Japanin nykyisen kuntajärjestelmän puitteissa sille myönnettiin vuonna 1932. Kaupungin nähtävyyksiin kuuluu Karatsun linnan lisäksi Karatsunlahden rannalla kasvava Nijinomatsubaran mäntymetsä, jonka Karatsun daimiokunnan ensimmäinen daimio Terazawa Hirokata istutti 1600-luvun alussa, ja vuosittainen Karatsu-kunchi-festivaali, joka on nimitetty Unescon aineettoman kulttuuriperinnön luetteloon. Kaupunkia palvelevat JR Kyūshūn Chikuhi-linja ja Karatsu-linja.


title: Suppo

text: Suppo (myös suppositorio) eli peräpuikko on lääkemuoto, joka on tarkoitettu lääkkeen antamiseksi peräsuolen kautta. Lääke voi olla paikallisesti vaikuttava tai limakalvoilta imeytyvä. Pienille vauvoille tarkoitetut lääkemuodot annostellaan usein suppoina. Suppoja käytetään yleensä silloin, kun lääkkeen annostelu suun kautta ei ole mahdollista esimerkiksi tajuttomuuden tai oksentelun takia.


title: Suppo

text: Jos peräpuikko joudutaan jakamaan, se tulisi tehdä pitkittäissuunnassa.


title: Suppo

text: Suppojen materiaalina on käytetty kaakaovoita.


title: Gulf Breezen ufohuijaus

text: Gulf Breezen ufohuijauksella tarkoitetaan "Edward Waltersin" 11. marraskuuta 1987 ottamaa polaroidkuvaa, joka esittää lentävää lautasta.


title: Gulf Breezen ufohuijaus

text: Walters vei kuvat paikalliselle sanomalehdelle. Kuva paljastettiin huijaukseksi: ufo oli liian terävä ollakseen kaukainen esine. Waltersin kotiullakolta löytyi vuokraisännän tekemässä vuositarkastuksessa ufon pienoismalli, ja naapurin poika kertoi olleensa mukana ufoa tekemässä. Siitä huolimatta Ed Walters kirjoitti tapauksesta amerikkalaisen ufojärjestö Mufonin avulla kirjan, jossa tapahtumat esiteltiin todellisina. Kaksi trikkikuvana tapausta esitellyttä Mufonin ufotutkijaa erotettiin järjestöstä, ja Mufon sanoutui irti näiden ufotutkijoiden raportista.


title: Christian Lous Lange

text: Christian Lous Lange (17. syyskuuta 1869 Stavanger, Norja – 11. joulukuuta 1938) oli norjalainen taideasiantuntija, joka suoritti opintonsa Oslon yliopistossa vuonna 1892, jossa hän myös väitteli tohtoriksi vuonna 1919. Hän toimi Parlamenttienvälisen liiton (IPU) pääsihteerinä aina eläkkeelle jäämiseensä 1933 saakka.


title: Christian Lous Lange

text: Lange oli kansainvälisesti tunnustettu pasifisti. Hänelle myönnettiin Nobelin rauhanpalkinto vuonna 1921 yhdessä ruotsalaisen poliitikon Hjalmar Brantingin kanssa.


title: Christian Lous Lange

text: Norjan pitkäaikainen ulkoministeri Halvard Lange oli Christian Lous Langen poika.


title: Save Rock'n'Roll

text: Save Rock'n'Roll on amerikkalainen versio The Flaming Sideburns -yhtyeen albumista Hallelujah Rock'n'Rollah. Newyorkilainen Jetset Records julkaisi levyn Yhdysvalloissa ja Kanadassa lokakuussa 2002.


title: Dora Jung

text: Dora Elisabet Jung (16. lokakuuta 1906 Helsinki – 19. joulukuuta 1980 Helsinki) oli suomalainen tekstiilitaiteilija. Jung syntyi taiteelliseen sukuun: hänen isänsä oli arkkitehti Valter Jung (1879–1946) ja setänsä arkkitehti Bertel Jung (1872–1946).


title: Dora Jung

text: Dora Jungin tuotanto kattaa lähes viisi vuosikymmentä, ja hän toimi niin taidekäsityöläisenä kuin tekstiiliteollisuuden suunnittelijanakin. Hänet tunnetaan etenkin kirkollisten tekstiilien suunnittelijana, damastitekniikan taitajana sekä julkisten tilojen monumentaalitekstiilien luojana. Hänen töitään on yli 70 kirkossa. Itseään Jung kutsui aina ensisijaisesti ”käsityöläiseksi” ja vasta sen jälkeen ”taiteilijaksi”.


title: Dora Jung

text: Dora Jung oli jo varhain käsite niin kotimaassaan kuin muissakin Pohjoismaissa. Hänen nimensä on liitetty korkeaan laatuun ja hienovaraiseen esteettiseen ilmeeseen. Ominaista Jungille on materiaalilähtöinen suunnittelu sekä käsityömenetelmien kattava hallinta. Vaikutteita töihinsä hän on ammentanut etenkin luonnosta.


title: Dora Jung

text: Dora Jung opiskeli vuosina 1929–1932 Taideteollisuuskeskuskoulussa tekstiiliosastolla. Valmistuttuaan vuonna 1932 hän perusti oman kutomonsa, jota hän johti kuolemaansa saakka. Tampella Oy:ssä Jung aloitti suunnittelijana vuonna 1936, mutta tiet erkanivat vuonna 1941. Vuodesta 1956 vuoteen 1972 hän oli taas yhtiön palveluksessa. Muun muassa vuosina 1949–1951 hän suunnitteli pukukankaita.


title: Dora Jung

text: Jung toimi Helsingin tyttöjen ammattikoulussa piirustuksenopettajana vuodesta 1935 vuoteen 1945.


title: Dora Jung

text: Dora Jung sai useita kansallisia ja kansainvälisiä huomionosoituksia. Pariisin maailmannäyttelyssä vuonna 1937 hän sai pellavadamastisesta pöytäliinastaan kultamitalin. Milanon triennaalissa hän sai kolmesti Grand Prix -palkinnon (1951, 1954 ja 1957). Hänelle myönnettiin Pro Finlandia -palkinto vuonna 1955. Exempla-palkinto hänelle myönnettiin Münchenissä vuonna 1977. Samana vuonna hänelle myönnettiin valtion taiteilijaeläke.


title: Back to the Grave

text: Kokoelma-albumi Back to the Grave on koottu The Flaming Sideburnsin singleistä ja aiemmin julkaisemattomista kappaleista. Bad Afro julkaisi levyn toukokuussa 2006.


title: Alfred W. McCoy

text: Alfred W. McCoy (s. 1945) on yhdysvaltalainen historioitsija ja historian professori Wisconsinin yliopistossa. Hän on käyttänyt viimeiset 30 vuotta tutkien Kaakkois-Aasian historiaa ja politiikkaa.


title: Alfred W. McCoy

text: McCoy on tutkinut ja kirjoittanut paljon Filippiinien historiasta ja oopiumin ja heroiinin kaupasta ”Kultaisen kolmion” alueella. Hänen tarkoin dokumentoitu kirjansa "The Politics of Heroin in Southeast Asia" (1972) oli yksi merkkiteos, kun selvitettiin CIA:n ja huumekartellien yhteyttä Kaakkois-Aasiassa.


title: Bama-Lama Boogaloo!

text: Bama-Lama Boogaloo! on garage rock -yhtye The Flaming Sideburnsin järjestyksessään ensimmäinen julkaisu sekä konserttitallenne. Albumin kappaleet on äänitetty yhtyeen varhaisilla keikoilla. Brittiläinen Smokin' Troll -yhtiö julkaisi levyn vuonna 1997.


title: Maleficium

text: Meleficium on vanhan koulukunnan black metal -albumi, jonka Impious Havoc julkaisi cd -levynä vuonna 2007. Levy-yhtiönä toimi Aphelion Productions. Kappaleet on nauhoitettu kesällä 2006.


title: Tex-mex

text: Tex-mex (Texan ja Mexican) on yhdysvaltalaista ruokaa, joka on saanut vaikutteita meksikolaisesta keittiöstä. Puhtaasta meksikolaisesta ruoasta sen erottaa runsas lihan käyttö. Tex-mex-ruokaan kuuluu usein meksikolaisperäisiä tortilloja tai nachoja ja tulista kastiketta. Tex-mex-ruokaan kuuluu jauheliha, kuten chili con carne, joka on Texasin osavaltion nimikkoruokalaji.


title: The Pas Moraine

text: The Pas Moraine on jääkauden jälkeensä jättämä moreenimuodostuma Manitoban provinssin keskiosissa Kanadassa. Muodostuman pituus on yli 300 kilometriä, ja se alkaa Clearwater-järvestä ja jatkuu Long Pointin niemenä 40 kilometrin verran Winnipegjärvelle. Muodostuma on kiilanmuotoinen, noin 20 kilometrin levyinen, ja koostuu pääosin moreenista. Korkeimmat huiput kohoavat jopa 60 metrin korkeudelle ympäröivän maaston yläpuolelle. Muodostuma on nimetty The Pas'n kaupungin mukaan.


title: Prätkähiiret (1. tuotantokausi)

text: Prätkähiirten 1. tuotantokausi alkoi Yhdysvalloissa 18. syyskuuta 1993 jaksolla "Rock and Ride!", joka tunnetaan Suomessa nimellä Hanat auki!. 1. kausi käsittää kolmetoista jaksoa. Yhdysvalloissa ensimmäisen kauden esitys päättyi 29. tammikuuta 1994.


title: Prätkähiiret (1. tuotantokausi)

text: Suomessa 1. kausi käynnistyi 3. joulukuuta 1994 ja päättyi 29. huhtikuuta 1995.


title: Huippuvuorten kirkko

text: Huippuvuorten kirkko () on kirkkorakennus Huippuvuorten hallinnollisessa keskuksessa Longyearbyenissä. Se on maailman pohjoisin kirkko, muodoltaan pitkäkirkko. Se rakennettiin puusta vuonna 1958 arkkitehti Hans Magnusin suunnittelemana, ja sitä uudistettiin vuonna 2004. Kirkossa on 140 istumapaikkaa. Kirkko on Huippuvuorten toinen kirkko. Vuonna 1921 valmistunut ensimmäinen kirkko tuhoutui tulipalossa toisen maailmansodan aikana.


title: Ouranosaurus

text: Ouranosaurus (nimen merkitys: "Urhea lisko") oli ornithopodeihin kuulunut kasvinsyöjädinosaurus. Se eli 115–100 miljoonaa vuotta sitten varhaisliitukaudella. "Ouranosauruksen" fossiileita on löydetty Nigeristä, Afrikasta, sekä myös muualta Afrikasta. Fossiililöydöt käsittävät kaksi lähes täydellistä yksilöä. "Ouranosaurukset" ovat saattaneet elää laumoissa suojautuakseen saalistajilta, kuten "Suchomimukselta" ja "Carcharodontosaurukselta".


title: Ouranosaurus

text: "Ouranosauruksen" pituus oli 7–8 metriä ja paino noin neljä tonnia. Kallon pituus oli 67 senttimetriä. "Ouranosauruksella" oli selässä ja hännässä pitkiä, paksuja piikkejä, jotka mahdollisesti tukivat ihopeitteistä purjetta. "Ouranosaurus" on mahdollisesti käyttänyt purjetta lämmönsäätelyyn.


title: Kruunu (päähine)

text: Kruunu on keisareiden ja kuninkaiden käyttämä koristeellinen päähine, seremoniallinen arvonmerkki, joka kuvaa monarkiaa. Se on usein valmistettu jalometalleista, kuten kullasta tai hopeasta ja koristeltu jalokivin.


title: Kruunu (päähine)

text: Kruunun tarkoituksena oli osoittaa alamaisille, kuinka rikkaita ja mahtavia kuninkaat olivat rahvaaseen nähden. Kruunuja valmistivat usein valtakuntien taitavimmat sepät. Joskus niitä valmistettiin myös valtakunnan ulkopuolella, jos omasta valtakunnasta ei löytynyt tarpeeksi taitavaa seppää tekemään kruunua.


title: Kruunu (päähine)

text: Kruunuja on useimmiten useita kappaleita: valtaanastumistilaisuudessa eli kruunajaisissa käytettävä historiallinen kappale sekä käyttökappaleet.


title: Kruunu (päähine)

text: Euroopassa kruunuja vakinaisesti käyttää vain Britannian hallitsija, sen sijaan muut kuninkaat ja kuningattaret pitävät kruunuja vain esillä kruunajaistilaisuuksissa. Muulloin kruunuja ja muita regalioita säilytetään erityisvartioinnin alaisina. Ne voivat kylläkin olla yleisesti esillä: esimerkiksi Britannian kruununkalleuksia säilytetään tarkkaan vartioituina Lontoon Towerin linnassa, ja ne ovat erittäin suosittuja nähtävyyksiä.


title: Kruunu (päähine)

text: Kruunu on ollut entisaikoina morsiamen hääpuvussa merkkinä siitä, että hän menee ensimmäistä kertaa avioliittoon. Vanhoissa kirkonkirjoissa on maininta ""Skrud med kronan"" tai ""Skrud utan krona"".


title: Kruunu (päähine)

text: Kruunut olivat käytännössä uniikkikappaleita; Pohjanmaalla tunnettu morsianten pukija "Kruunu-Marjaana" teki muun muassa kookkaan kruunun, jonka kunniaksi on sävelletty "Kruunu-Marjaanan polska" (levyttänyt Konsta Jylhä).


title: Kruunu (päähine)

text: Nykyisin tällainen vanhanajan kruunu kuuluu eritysesti näytelmään "Nummisuutarit".


title: Biker Mice from Mars (Super Nintendo)

text: Biker Mice from Mars on Konamin kehittämä ja julkaisema ajopeli, joka on julkaistu vuonna SNES -pelikonsolille. Peli perustuu samannimiseen animaatiosarjaan Prätkähiiret.


title: Biker Mice from Mars (Super Nintendo)

text: Pelissä on kaksi erilaista kilpailua ja yksi harjoituspeli. Tavallisessa kilpailussa on tarkoitus voittaa muut pelissä olevat vastustajat moottoripyöräajokilpailuissa, jonka saavutettua sai pokaalin, kun taas häviäjänä joutui aloittamaan pelin alusta. Peli on kolmivaiheinen. Ensimmäinen vaihe käsittää neljä kilpailua, jonka päätteeksi kokonaispisteissä kolme parasta jatkaa toiselle kierrokselle ja sen ulkopuolelle jääneenä joutuu aloittamaan pelin alusta. Sama on myös toisella ja kolmannella kierroksella, jossa viiden kisan jälkeen kolme parasta jatkaa. Pelin aikana sai kerättyä rahaa, joilla sai ostettua paremman moottorin, renkaat, suojia ja aseita. Toisessa kilpailussa idea on sama, mutta pelaajan menetettyä kaikki kolme elämäänsä kilpailun aikana peli päättyy siihen.


title: Ufouskonto

text: Ufouskonto tai ufokultti on käsite uususkonnoille, jotka keskittyvät ufojen tai avaruusolentojen ympärille.


title: Ufouskonto

text: Uskontososiologi Emil Durkheimin mukaan uskonnoissa asiat jakautuvat kahteen perusominaisuuteen, maallisiin ja pyhiin. Ufokulteissa maallinen on kirjaimellisesti maanpäällä, mutta pyhä paikka on yliluonnollisen sijaan avaruus. Ufokulteilla on omat johtajansa, profeettansa ja messiaansa.


title: Ufouskonto

text: Tunnettuja ufokultteja tai ufoja sivuavia kultteja ovat yhdysvaltalaiset raëlilaisuus, Heaven's Gate, Urantia-liike, Aetherius Society, Unarius Academy of Science, Vesmírní lidé, Lineamiento Universal Superior ja Dwight Yorkin nuwaubianismi.


title: Ufouskonto

text: Ufouskomukset ovat kuuluneet myös muiden muassa Fiat Lux - ja Chen Tao -nimisten apokalyptisten lahkojen oppeihin.


title: Ufouskonto

text: Suomalainen filosofian tohtori Jaakko Närvä arvioi vuonna 2008 Helsingin Yliopistossa tarkastetussa uskontotieteen väitöskirjassaan "Ufologia ja ufokokemukset uskonnollisina ilmiöinä - Teoreettinen tutkimus" että ihmisten kokemukset ufoista ja ufologia eli ufojen tutkimus ovat suurimmaksi osaksi uskontoa ja vain pieneltä osalta jotain muuta. Närvän mukaan ufologia ja ufokokemukset voidaan uskontohistoriallisesti selittää länsimaisen esoterian, kristillisyyden ja kansanuskon jatkumona. Erityisesti ufokokemuksilla on paljon yhtäläisyyksiä kansanuskonnollisiin perinteisiin, kuten keijuperinteellisiin ja šamanistisiin aineistoihin.


title: Ufouskonto

text: Närvän mukaan ufohavaintoja voidaan selittää psykologisesti erilaisten virhetulkintakohteiden ja havaintopsykologisten tekijöiden yhteisvaikutuksilla. Voimakkaat ufokokemukset, kuten ufosieppaukset, selittyvät hallusinaatiolla, unihalvauksilla, fantasiointitaipumuksilla ja valemuistoilla. Tällaisiin tavanomaisiin selityksiin Närvä perustaa väitteensä, että suurimmaksi osaksi ufohavainnoista tehdyt spekulatiivisemmat tulkinnat ovat ufouskonnollisuutta ja niihin uskovat havaitsijat sekä ufologit ufouskovaisia. Lisäksi Närvän mukaan jo havaintokokemuskin on sen käsitteellistämisen osalta pääosin uskonnollinen prosessi. Uskonnon hän määrittelee tavanomaista laajemmin intuition vastaisina oletuksina.


title: Ufouskonto

text: Ryhmäkokemukset johtuvat Närvän väitöskirjan mukaan pienryhmäsuggestiosta, sosiaalisesta paineesta ja syyllisyydestä tarinan kuvitteellisuuden paljastamista kohtaan. Närvän mukaan ufouskonnollisuus on kansainvälinen, laaja ja merkittävä ilmiö, joka voi antaa viitteitä tulevaisuuden uskonnollisuudesta. Närvän mukaan suomalaisista 30 prosenttia uskoo ufoihin.


title: Heikki Saari

text: Heikki Saari voi tarkoittaa seuraavia:


title: Epästandardi kosmologia

text: Epästandardi kosmologia on mikä tahansa alkuräjähdykseen perustavan kosmologian eli nk. kosmologian standardimallin vaihtoehdoksi ehdotettu teoria maailmankaikkeuden synnystä ja kehityksestä. Termillä voidaan viitata myös alkuräjähdyksen hyväksyvään teoriaan, mikäli se poikkeaa merkittävästi vallitsevasta käsityksestä. Teoriat eroavat toisistaan jo lähtökohdiltaan sen mukaan mitä oletuksia niissä tehdään.


title: Epästandardi kosmologia

text: Kosmologian historiassa on kaikkeuden alkuperästä on esitetty useita toisistaan poikkeavia teorioita mutta 1940-luvulta aina 1960-luvulle saakka kosmologia oli jakaantunut pääosin kahteen leiriin. Pysyvän tilan teoria edusti staattista ja ikuista kaikkeutta ja alkuräjähdys äärellisen ikäistä ja jatkuvasti muuttuvaa kaikkeutta. Lopulta edistysaskeleet kokeellisessa kosmologiassa käänsivät enemmistön alkuräjähdyskosmologian puoleen.


title: Sophie (Wessexin kreivitär)

text: Wessexin kreivitär Sophie (Sophie Helen Mountbatten-Windsor, o.s. Rhys-Jones, s. 20. tammikuuta 1965 Oxford, Englanti) on Wessexin jaarlin prinssi Edwardin puoliso.


title: Sophie (Wessexin kreivitär)

text: Sophie Rhys-Jones syntyi rengaskauppias "Christopher Rhys-Jonesin" ja tämän vaimon "Mary Rhys-Jonesin" perheeseen. Ennen avioliittoaan hän työskenteli pr-konsulttina.


title: Sophie (Wessexin kreivitär)

text: Sophie ja prinssi Edward tapasivat syksyllä 1993. Kahden vuoden seurustelun jälkeen Edward palkkasi Sophien henkilökohtaiseksi avustajakseen.. Pari kihlautui jouluna 1998 ja heidät vihittiin 19. kesäkuuta 1999 Lontoossa, Windsorin linnan Pyhän Yrjön kappelissa. Avioliiton myötä Sophie sai käyttää arvonimeä "Wessexin kreivitär".


title: Sophie (Wessexin kreivitär)

text: Edwardin ja Sophien perheeseen kuuluvat tytär Lady Louise Windsor (s. 2003) sekä poika James Windsor, Severnin varakreivi (s. 2007).


title: Sophie (Wessexin kreivitär)

text: Sophie aiheutti skandaalin keväällä 2001, kun hän erehtyi lausumaan mielipiteitään kuninkaallisesta perheestä ja Ison-Britannian politiikasta arabisheikiksi naamioituneelle sensaatiolehden reportterille. Hän muun muassa kertoi silloisen valtiovarainministeri Gordon Brownin tuoreen budjettiesityksen olevan "pelkkää puppua".


title: Täikkö

text: Täikkö on saari Kemin edustalla Perämeren pohjoisosassa. Se sijaitsee noin kuuden kilometrin päässä lounaaseen Kemin keskustasta ja noin viisi kilometriä luoteeseen Ajoksen satamasta. Saarella on runsaasti vapaa-ajan asuntoja. Saaren pohjoispuolella sijaitsee pieni Täikönkari.


title: Täikkö

text: Geologialtaan Täikkö on puikulanmuotoinen kivinen drumliini. Saaren pituus pohjois-eteläsuunnassa on hieman yli kilometrin, ja suurin leveys on noin kolmesataa metriä. Saari on matala, ja sen korkeimmat kohdat nousevat noin kolme metriä merenpinnan yläpuolelle. Saarella kasvaa pääasiassa lehtimetsää.


title: Sonja (Norjan kuningatar)

text: Kuningatar Sonja (Sonja o.s. Haraldsen, s. 4. heinäkuuta 1937 Oslo) on Norjan kuningatar ja kuningas Harald V:n puoliso.


title: Sonja (Norjan kuningatar)

text: Taustaltaan Sonja oli norjalaisen liikemiehen tytär, tavallista porvarillista syntyperää. Siksi Norjassa suhtauduttiin ristiriitaisesti hänen ja silloisen kruununprinssin Haraldin romanssiin. Norjalaiset oppivat kuitenkin pian pitämään kansanomaisesta Sonjasta. Sonja ja Harald kihlautuivat maaliskuussa 1968 ja avioituivat 29. elokuuta 1968 Oslossa.


title: Sonja (Norjan kuningatar)

text: Pariskunnalla on kaksi lasta: prinsessa Märtha Louise ja Norjan kruununprinssi Haakon. Lapsenlapsia heillä on viisi.


title: Sonja (Norjan kuningatar)

text: Sonjasta on kirjoitettu kirja "Norges førstedamer" (Norjan ensimmäinen nainen). Lokakuussa 2012 ilmestyi Gyldendalin julkaisema kirja "Dronningen".


title: Hyökkäys Glasgow’n kansainväliselle lentoasemalle 2007

text: Hyökkäys Glasgow'n kansainväliselle lentoasemalle tapahtui lauantaina 30. kesäkuuta 2007 kello 17:11 Suomen aikaa, kun tummanvihreä Jeep Cherokee ajettiin lentoaseman pääterminaalin lasiovien läpi. Se johti räjähdykseen ja tulipaloon, jossa yksi terroriteon toimeenpanijoista, 27-vuotias intialainen muslimi insinööri ja filosofian tohtori Kafeel Ahmed sai palovammoja 90 prosentin alueelle kehostaan. Hän menehtyi 2. elokuuta vammoihinsa glasgowlaisessa sairaalassa. Hyökkäyksessä viisi sivullista loukkaantui myös lievästi.


text: Silminnäkijä Scott Leesonin mukaan vihreä Jeep kiiti kohti pääterminaalia paikallista aikaa pian kolmen jälkeen iltapäivällä. Terminaalin sisäänkäynnin edessä olevat turvatolpat estivät auton päätymisen vauhdilla sisälle terminaaliin, mutta niistä kimmonnut auton keula hajotti lasiovet. Jos kuljettaja olisi kyennyt ajamaan sisälle terminaaliin, hän olisi varmasti surmannut satoja, totesi Leeson. Poliisin mukaan ajoneuvon matka päättyi aivan lähtöselvitystiskien eteen, jossa matkustajia oli jonottamassa tusinoittain.


text: Toinen silminnäkijä, Lynsey McBean, kertoi että kuljettaja yritti päästä irti auton jumiuduttua. Tämän jälkeen yksi henkilö otti muovisen bensakanisterin, kaatoi siitä ainetta auton alle ja sytytti sen.


text: Strathclyden poliisin edustajan, Lisa O'Neilin mukaan kaksi epäiltyä pidätettiin. Toinen heistä kuljetettiin sairaalaan, ja hänen tilansa arvioitiin kriittiseksi. Poliisin alustavan arvion mukaan palaneen auton sisältä olisi voinut löytyä vielä kolmas henkilö. Poliisipäällikkö, konstaapeli Willie Rae kertoi, että sairaalaan toimitetulta epäillyltä oli löytynyt epäilyttävä laite, joka vietiin muualle tutkittavaksi. Laitteesta ei annettu yksityiskohtaisia tietoja, mutta brittiviranomaiset kertoivat todisteiden viitanneen hyökkäyksen olleen todennäköisesti suunniteltu itsemurhaiskuksi.


text: Silminnäkijät arvioivat poliisin pidättämien kuljettajan ja matkustajan olevan Aasian eteläosista.


text: Konstaapeli Raen mukaan poliisi uskoi heti alkuvaiheessa, että tapahtuma on yhteydessä Lontoon keskustasta noin vuorokautta aiemmin löydettyyn kahteen autopommiin. Hänen mukaansa tapahtumien välillä oli selkeitä yhteisiä piirteitä ja tapaus tulkittiin terrorismiksi. Nimetön turvallisuusviranomainen kertoi, että tapauksissa käytetyt metodit olivat samanlaisia, sillä kaikissa kolmessa ajoneuvossa oli kuormana palavaa materiaalia.


text: Noin 2 500 henkilöä evakuoitiin lentokentältä, jossa kaikki lentotoiminta keskeytettiin. Poliisin mukaan myös Liverpoolin lentokenttä ja Edinburghia ympäröivät tiet suljettiin. Lentokentällä oli tapahtuman aikaan erityisen paljon matkustajia, koska Glasgow'n koululaisilla oli kesäloman ensimmäinen päivä.


text: Tapahtumien johdosta Yhdistynyt kuningaskunta nosti terrorihälytystilansa kriittiseksi, joka on korkein mahdollinen tila. Kriittisessä tilassa hyökkäyksiä oletetaan tapahtuvan aivan lähiaikoina. Turvatoimia kiristettiin erityisesti lentokentillä. Myös Yhdysvaltain hallinto nosti turvatoimien tasoa joiltakin osin.


text: Scotland Yardin 1. heinäkuuta aamuyöllä julkistaman tiedon mukaan myöhään tapahtumailtana poliisi oli pidättänyt Pohjois-Englannin Cheshiressä kaksi muuta epäiltyä liittyen Lontoon ja Glasgow'n tapahtumiin.


title: Prätkähiiret (vuoden 2006 animaatiosarja) (1. tuotantokausi)

text: Vuoden 2006 Prätkähiirten 1. tuotantokausi alkoi Yhdistyneessä kuningaskunnassa 26. elokuuta 2006 jaksolla "The Adventure Begins, Part 1", joka tunnetaan Suomessa nimellä Seikkailu alkaa, osa 1. 1. kausi käsittää 28. jaksoa. Yhdistyneessä kuningaskunnassa 1. tuotantokausi päättyi vuonna 2007 jaksoon "Turf Wars".


text: Kausi nähtiin ensimmäisen kerran sekalaisessa järjestyksessä Yhdistyneessä kuningaskunnassa ja Suomessa. Vain muutama jakso on tuotantokoodin numeroiden mukaisessa järjestyksessä.


text: Suomessa kausi käynnistyi 15. lokakuuta 2006 ja päättyi vuonna 2008.


title: Britannian Grand Prix 1993

text: Britannian Grand Prix 1993 oli Formula 1 -sarjan 541. osakilpailu. Se ajettiin 11. heinäkuuta Silverstonen radalla.


title: Britannian Grand Prix 1993

text: Kilpailun voitti Williams-kuljettaja Alain Prost, jolle voitto oli jo viides Silverstonessa. Damon Hillin auton moottorin hajottua Benetton-tallin kuljettajat Michael Schumacher ja Riccardo Patrese valtasivat palkintokorokkeen alemmat korokkeet.


title: Britannian Grand Prix 1993

text: Kilpailun aikana koettiin jälleen arkkivihollisten; Ayrton Sennan ja Alain Prostin välistä kamppailua, kun Prost hiillosti selvästi nopeammalla autolla Sennaa vajaan kierroksen ajan, kunnes viimein pääsi ohi. Hetkeä myöhemmin myös Michael Schumacher ohitti Sennan pienen kamppailun jälkeen.


title: USS Vincennes (CG-49)

text: USS Vincennes (runkonumero CG-49) oli Yhdysvaltain laivaston Ticonderoga-luokan ohjusristeilijä. Se tuli tunnetuksi ammuttuaan 3. heinäkuuta 1988 ohjuksella alas Iran Airin Airbus A300 -matkustajakoneen (Iran Airin lento 655) Persianlahdella Hormuzinsalmessa.


title: USS Vincennes (CG-49)

text: Alus tilattiin Litton Industriesiin kuuluvalta Ingalls Shipbuildingilta Pascagoulasta Mississipistä, missä köli laskettiin 20. lokakuuta 1982. Alus laskettiin vesille 14. huhtikuuta 1984 kumminaan Mississipin senaattorin Dan Quaylen puoliso Marilyn ja liitettiin laivastoon 6. heinäkuuta 1985 Pascagoulassa ensimmäisenä päällikkönään George N. Gee.


title: Tiina Bergström

text: Tiina Bergström (24. toukokuuta 1963 – 25. kesäkuuta 2016) oli suomalainen näyttelijä.


title: Tiina Bergström

text: Bergström on esiintynyt useissa radiokuunnelmissa, kuten Polttarit (1984) ja lastenkuunnelmassa Ihmepeili ja kavaljeeriupseeri (1986). Hän oli järjestäjä kuunnelmasarjassa Hirtettyjen kettujen metsä (1985). Bergström esiintyi televisiossa, teattereissa ja elokuvissa sekä toimi ääninäyttelijänä. Hän näytteli "Salatut elämät" -televisiosarjassa Laura Kivirannan sihteeriä Sonja Remestä ja myöhemmin Kaukovaaran perheen asioita hoitanutta sosiaalityöntekijä Saija Mielosta.


title: Tiina Bergström

text: Bergströmin vanhemmat olivat muusikot Matti ja Pirjo Bergström. Hänen isänisänsä oli kapellimestari Harry Bergström sekä hänen poikansa on kosketinsoittaja Ari Bergström. Bergström oli 17-vuotiaana kihloissa näyttelijä Matti Pellonpään kanssa.


title: Tiina Bergström

text: Vuonna 2014 julkaistiin Bergströmin esikoisteos "135 päivää", joka on päiväkirjanomainen kirjoitus hänen kahden lapsensa väärin perustein tehdystä huostaanotosta ja taistelusta virkamieskoneistoa vastaan. Tapahtumat sijoittuvat vuosiin 2009–2010.


title: Richard Hammond

text: Richard Mark Hammond (s. 19. joulukuuta 1969 Solihull) on brittiläinen televisio- ja radiojuontaja. Parhaiten hänet tunnetaan yhtenä Top Gear -ohjelman juontajana. Kyseistä ohjelmaa hän juonsi vuodesta 2002 vuoteen 2015.


title: Richard Hammond

text: Hammond joutui syyskuussa 2006 vakavaan kiihdytysauto-onnettomuuteen Top Gearia kuvatessa. Nopeus oli onnettomuushetkellä noin 500 km/h. Saman vuoden joulukuussa uutisoitiin, ettei hän vieläkään muistanut onnettomuuttaan. Tammikuussa 2007 hän kuitenkin pääsi palaamaan juontotehtäviinsä. Vuonna 2015 hän lopetti Top Gearin juontotehtävissä yhdessä James Mayn ja Jeremy Clarksonin kanssa, koska Clarksonille tuli kiistaa sarjan tuottajien kanssa ja lopulta hän sai potkut. May ja Hammond lopettivat hänen mukanaan, koska he sanoivat, että eivät voisi tehdä sarjaa ilman Clarksonia. He aloittivat yhteistyössä Amazonin kanssa uuden auto-ohjelman "The Grand Tour" vuonna 2016. Kesäkuussa 2017 tapahtuneen onnettomuuden johdosta, hänet nähtiin Grand Tourin toisen tuotantokauden alussa liikkumassa sekä kyynärsauvojen ja pyörätuolin avustuksella. Grand Tourin toisella kaudella Jeremy Clarkson ehdotti mainosten liittämistä Hammondin testaamien auton pohjiin, koska ne yleensä ovat yleisön nähtävissä.


title: Katri Nyquist

text: Katri Johanna Nyquist (o.s. Mäntykoski, s. 26. kesäkuuta 1966 Helsinki) on suomalainen näyttelijä, ohjaaja ja työnhakuvalmentaja.


title: Katri Nyquist

text: Nyquist on ohjannut Iitin Harrastajateatterissa kuusi vuotta, vuosina 2004–2009 muun muassa näytelmissä "Tuhkimo" (2005), "Melkein Sulosilmä" (2006) ja "Hunttalan Matti" (2007).


title: Katri Nyquist

text: Nyquist on ohjannut vuosina 2006–2007 myös Kouvolan kesäteatterissa näytelmät "Naisten hurmaaja" (2006) ja "Vinski ja Vinsentti" (2007). Hän on ohjannut myös iittiläistä nuorten teatteria nimeltä Teatteri Lapanen.


title: Katri Nyquist

text: Tanssiteatteri Pikkarainen


title: Katri Nyquist

text: Suomen Kansallisteatteri


title: Katri Nyquist

text: Rovaniemen kaupunginteatteri


title: Katri Nyquist

text: Joensuun Kaupunginteatteri


title: Katri Nyquist

text: Kotkan Kaupunginteatteri


title: Goiás Esporte Clube

text: Goiás Esporte Clube, tunnetaan myös nimellä Goiás, on Brasilialainen jalkapalloseura Goiâniasta, Goiásta. Seura perustettiin 6. huhtikuuta 1943 ja vuonna 1973 se nousi pelaamaan Campeonato Brasileiro Série A:ssa, Brasilian korkeimmalla sarjatasolla. Kaudella 2010 se putosi Série B:hen.


title: Goiás Esporte Clube

text: Goiás Esporte Cluben pelaa kotiottelunsa Estádio da Serrinhalla, jonne mahtuu noin 10 000 ihmistä. Osan otteluistaan seura pelaa kuitenkin Estádio Serra Douradalla, jonne mahtuu 54 048 ihmistä.


title: Ola Magnell

text: Ola Magnell (s. 20. tammikuuta 1946 Kalmar, Ruotsi) on ruotsalainen laulaja, laulunkirjoittaja ja kitaristi.


title: Ola Magnell

text: Magnellin musiikki lasketaan tavallisesti proggiksi, vaikka hän ei kuulunutkaan varsinaisiin progg-liikkeisiin. Lisäksi hän levytti kaupalliselle levy-yhtiölle, Metronomelle, mistä progg-liikkeet kritisoivat häntä.


title: Ola Magnell

text: Vuonna 1994 hän sai Fred Åkerström-stipendiet -stipendin ja vuonna 1999 Cornelis Vreeswijk-stipendiet -stipendin.


title: Ola Magnell

text: Eräitä Magnellin tunnetuimpia kappaleita ovat "Påtalåten" (1972), "Kliff" (1975) ja "Tomma tunnor" (1981). Ruotsalainen muusikko Magnus Uggla teki "Påtalåten"-kappaleesta cover-version, joka julkaistiin vuonna 1987 Ugglan "Allting som ni gör kan jag göra bättre" -albumilla.


title: Kirjakaapeli

text: Kirjakaapeli oli uuteen tieto- ja viestintätekniikkaan sekä erilaisen kirjastomiljöön luomiseen erikoistunut Helsingin kaupunginkirjaston kokeileva toimipiste, joka toimi myös nuoremman väen kohtauspaikkana. Kirjasto perustettiin vuoden 1994 alussa Ruoholahdessa sijaitsevaan kulttuurikeskuksena toimivaan vanhaan Kaapelitehtaaseen. Kaapelitehtaasta Kirjakaapeli muutti vuonna 1995 keskustan Lasipalatsiin, jossa se oli remonttia lukuun ottamatta vuoteen 2005 saakka, jolloin se muutti yhdessä Musiikkiasema-musiikkikirjaston kanssa naapurissa olevaan Pääpostitaloon ja ne yhdistyivät Kirjasto 10:ksi. Lasipalatsin vuosien 1997–1998 remontin ajan Kirjakaapeli toimi Iso Roobertinkadulla, aikuisviihderavintola Kings Kakadun naapurissa.


title: Kirjakaapeli

text: Pääsy internetiin kuului alusta lähtien Kirjakaapelin palveluihin, joihin kuului myös mahdollisuus julkaista omia sisältöjä verkkoon. Tätä varten Kirjakaapeli ja osuuskunta Katto-Meny ylläpitivät ensimmäisenä kirjastona maailmassa omaa internetpalvelinta. Palvelimen nimi oli Kaapelisolmu ja se on toiminut pitkään muun muassa tärkeänä järjestöjen viestintäkanavana internetissä. Kirjakaapelin antaman esimerkin myötä internet levisi nopeasti myös muihin Suomen yleisiin kirjastoihin ja kirjastonjohtaja Erkki Lounasvuori, tekn. ylioppilas Jyrki Kuoppala ja Katto-Menyn toimitusjohtaja Mikael Böök saivat vuonna 1996 kirjakaapelin toteuttamisesta valtion tiedonjulkistamispalkinnon.


title: Kirjakaapeli

text: Vuonna 2000 Helsingin kaupunginkirjasto sai Bill & Melinda Gates Foundationin myöntämän Access to Learning -palkinnon tietotekniikan ja internetin käyttömahdollisuuksia edistävästä työstä. Tunnustuksen rahallinen suuruus oli miljoona dollaria (eli tuolloin noin miljoonaa euroa). Palkinnon perusteluina oli erityisesti, mutta ei ainoastaan, Kirjakaapelin parissa tehty toiminta. Palkintorahoilla Helsingin kaupunki rakensi vuonna 2001 avatun iGS Tietohuoltoasema -verkkotietopalvelun.


title: Kirjakaapeli

text: Kirjakaapeli käytti englanninkielistä nimeä "The Cable Book". Kaapelisolmu oli englanniksi "Knot in the Cable".


title: Klaustrofobia (televisiosarja)

text: Klaustrofobia on suomalainen vuosina 1982–1984 esitetty sketsiviihdesarja.


title: Klaustrofobia (televisiosarja)

text: Ohjelman pääosassa oli imitaattori Klaus Thomasson, joka imitoi sen ajan pinnalla olevia julkisuuden henkilöitä. Lisäksi ohjelmassa vieraili lukuisia henkilöitä, kuten aikansa nuoria imitaattorikykyjä ja muita julkisuuden henkilöitä.


title: Klaustrofobia (televisiosarja)

text: Yksi ohjelmassa esiintyneistä henkilöistä oli tuolloin 18-vuotias Jope Ruonansuu, joka ohjelman jälkeen nousi julkisuuteen. Ruonansuu kertoi vuonna 2003 ilmestyneessä kirjassaan "Sikapieni Hiace", että hän oli syksyllä 1982 lähettänyt Klaus Thomassonille C-kasetin, jossa hän oli imitoinut muun muassa Spede Pasasta, Vesa-Matti Loiria ja Esa Pakarista. Thomasson vakuuttui, ja pyysi hänet maaliskuussa 1983 kuvattavan ohjelman kuvauksiin. Ohjelmassa hän muun muassa lauloi näyttelijä Eeki Mantereen Viktor Kalborrek -hahmon kanssa.


title: Rik Van Looy

text: Henrik "Rik" Van Looy (s. 20. joulukuuta 1933 Grobbendonk) on belgialainen entinen maantiepyöräilijä. Hän on vuosien 1960 ja 1961 maantiepyöräilyn maailmanmestari sekä ensimmäinen kaikki pyöräilyn viisi "monumenttia", Milano–San Remon, Flanderin ympäriajon, Pariisi-Roubaix'n, Liège-Bastogne-Liègen ja Lombardian ympäriajon voittanut ajaja. Van Looyn lisäksi kaikki viisi klassikkoa ovat voittaneet vain hänen maanmiehensä Eddy Merckx ja Roger De Vlaeminck.


title: Klaus Thomasson

text: Klaus Rudolf "Klasu" Thomasson (s. 16. huhtikuuta 1952 Mänttä) on suomalainen imitaattori–näyttelijä ja juontaja. Hän tuli erityisesti tunnetuksi 1970- ja 1980-luvun viihdeohjelmista, kuten "Klaustrofobiasta" ja "Parempi myöhään..." -viihdesarjan viimeisen osan Jussi Jurkan esittämän "Sininen hetki" -satusedän poikana Nyyrikkinä.


title: Klaus Thomasson

text: Lisäksi hän on esiintynyt muun muassa Spede-Tuotannon elokuvassa "Uuno Turhapuron aviokriisi", ja "Onks Viljoo näkynyt", sekä juontanut vuosittain järjestettävää Vihreät Niityt -iskelmätapahtumaa vuodesta 1999 lähtien.


title: Aube

text:
Aube on Ranskan departementti numero 10. Se on nimetty Aube-joen mukaan. Departementti sijaitsee Koillis-Ranskassa, Champagne-Ardennen hallintoalueella. Departementti on pinta-alaltaan 6 004 neliökilometriä, ja vuonna 2005 siellä oli noin 298 000 asukasta.
Auben pääkaupunki on Troyes. Aube on jaettu edelleen kolmeen arrondissementtiin, 33 kantoniin ja 433 kuntaan.


title: Aube

text: Aube oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostettiin osasta Champagnen provinssia.


title: Aube

text: Vuonna 1932 Turkin silloinen johtaja Kemal Atatürk vieraili Aubessa ja allekirjoitti maiden välistä ystävyyttä määrittelevän Auben sopimuksen.


title: Kjerag

text: Kjerag on kallionkieleke Norjassa Lysevuonon etelälaidalla Rogalandin läänissä Forsandin kunnassa. Paikka on etenkin base-hyppääjien ja retkeilijöiden suosiossa oleva matkailukohde, sillä kielekkeeltä on tuhannen metrin pystysuora pudotus alas vuonon pintaan.


title: Kjerag

text: Kielekkeen länsilaidalla sijaitsee Kjeragbolten, noin viiden kuutiometrin kokoinen pyöreähkö kivenlohkare, joka on kiilautunut kahden kallioseinämän väliin ja jolta on lähes tuhannen metrin pudotus alas. Kjeragboltenin koordinaatit ovat .


title: Kjerag

text: Vaellusretki Kjeragille lyhintä tietä vie kävellen noin 2–3 tuntia yhteen suuntaan osin erittäin vaativassa maastossa (kokonaisnousua menosuuntaan on 995 m), alkaen Øygardstølenin ravintolan pysäköintipaikalta (sijainti , 635 m merenpinnasta). Edestakainen vaellusmatka kyseisestä pisteestä on noin 11 kilometriä muodostaen sopivan päivävaelluksen hyväkuntoiselle henkilölle.


title: Kjerag

text: Stavangerin B.A.S.E.-kerhon tietojen mukaan vuosina 1994–2006 kielekkeeltä suoritettiin 20 853 base-hyppyä. Niissä tapahtui 82 onnettomuutta, joissa kuoli yhdeksän ihmistä. Kerran vuodessa juhannuksen tienoilla alueella järjestetään niin sanottu Heliboogie-tapahtuma, jossa muista ajankohdista poiketen base-hyppääjät voidaan kuljettaa kielekkeelle helikopterilla. Kesäkuussa 2007 nelipäiväisessä tapahtumassa suoritettiin 20 kansallisuutta edustaneen 100 hyppääjän voimin yhteensä ennätysmäiset 1 000 onnistunutta base-hyppyä.


title: Kjerag

text: Kjeragboltenilla on suoritettu myös maailman korkeimmalla, 1 000 metrin korkeudessa, tapahtunut nuorallakävely (Christian Schau, 9. elokuuta 2006).


title: Gary Rossington

text: Gary Rossington (s. 4. joulukuuta 1951 Jacksonville, Florida) on yhdysvaltainen kitaristi joka tunnetaan Lynyrd Skynyrd -yhtyeen soolo- ja rytmikitaristina. Hän kokosi yhtyeen kesällä 1964 ja on ainoa alkuperäinen jäljellä oleva yhtyeen jäsen. Hän selvisi hengissä lento-onnettomuudesta johon yhtye lokakuussa 1977 joutui.


title: Gary Rossington

text: Rossington tunnetaan soittotyylistään, jolloin hän ei milloinkaan hymyile vaan pysyy aina vakavana, miltei "yrmynä". Hän soittaa yleensä Gibson SG- ja Gibson Les Paul -kitaroilla ja käyttää Peaveyn vahvistimia.


title: Gary Rossington

text: Gary Rossington pelasi lapsena baseballia ja haaveili urasta New York Yankeesissa. Teini-iässä Rossington alkoi kuunnella The Rolling Stonesia, joka sai hänet ryhtymään muusikoksi. Vuonna 1964 Rossington perusti ystävänsä Ronnie Van Zantin kanssa My Backyard -yhtyeen, johon liittyivät Allen Collins, Larry Junstrom sekä Bob Burns. Hän soitti yhtyeessä soolokitaraa.


title: Gary Rossington

text: Rossington tuli vuonna 1969 erotetuksi käymästään lukiosta liikunnanopettaja Leonard Skinnerin toimesta. Hän rikkoi koulun pukeutumissääntöjä kasvattamalla pitkät hiukset. Hänen isänsä puhui koulun rehtorille ja sanoi poikansa tuovan soittajana perheelle elantoa, joten hänen täytyy saada pitää hiuksensa pitkänä. Skinneristä tuli yhtyeen kesken vitsailun aihe, ja yhtye vaihtoi seuraavalla keikalla nimekseen Leonard Skinnerin. Nimeä muutettiin hankaluuksien välttämiseksi muotoon Lynyrd Skynyrd.


title: Gary Rossington

text: Lynyrd Skynyrdin ura lähti nousuun vuonna 1973 Al Kooperin ryhdyttyä yhtyeen manageriksi ja järjestettyä sille levytyssopimuksen MCA Recordsin kanssa. Ensimmäinen albumi "Pronounced Leh-Nerd Skin-Nerd" julkaistiin vuonna 1973.


title: Gary Rossington

text: Syyskuussa 1976 Rossington ajoi autokolarin. Hän oli juuri ostanut uuden auton ja kolaroi sen tammeen ollessaan huumeiden ja alkoholin vaikutuksen alaisena. Rossingtonin loukkaantuminen viivästytti Lynyrd Skynyrdin uutta kiertuetta ja muut jäsenet sakottivat häntä toilailustaan. Lynyrd Skynyrdin albumilla "Street Survivors" (1977) on Rossingtonin onnettomuudesta kertova kappale "That Smell".


title: Gary Rossington

text: Lokakuussa 1977 Lynyrd Skynyrdia kuljettanut lentokone joutui onnettomuuteen polttoaineen loputtua ja syöksyi maahan. Rossingtonin molemmat kädet, ranteet, jalat, nilkat sekä lantio murtuivat. Hän toipui vammoistaan hitaasti ja pystyi jatkamaan soittamista. Hänen toiseen käteensä sekä jalkaansa on laitettu terästangot. Laulaja Ronnie Van Zant kuoli onnettomuudessa, joten Lynyrd Skynyrd hajosi. Rossington taisteli pitkään alkoholismia ja huumeriippuvuutta vastaan, joka oli saanut alkunsa lääkkeiden käytöstä joita hän otti vammoistaan tulleen kivun lievittämiseksi.


title: Gary Rossington

text: Vuonna 1978 Rossington ja Allen Collins perustivat oman yhtyeen nimeltä The Rossington-Collins Band. Yhtyeen laulaja oli Dale Krantz, jonka kanssa Rossington avioitui toukokuussa 1982. He jättivät yhtyeen ja lähtivät perustamaan perheen ja pitämään hevostilaa. Collins jatkoi yhtyettä nimellä Allen Collins Band, kunnes se hajosi vuonna 1985. Rossington perusti vaimonsa kanssa nimeään kantaneen yhtyeen "Rossington", joka julkaisi kaksi studioalbumia. Vuonna 2016 yhtye perustettiin uudelleen ja siltä ilmestyi albumi "Take It On Faith".


title: Gary Rossington

text: Lynyrd Skynyrd teki paluun vuonna 1987 Johnny Van Zantin toimiessa laulajana. Alkuperäisiä jäseniä oli ensin viisi, mutta heidän kuoltua tai erottua Rossington on nykyään ainoa jäljellä oleva alkuperäisjäsen. Rossington oli vähiten innostunut yhtyeen paluusta ja hänen ehtona paluulleen oli, että Rossington -yhtye pääsee kiertueelle lämmittelijäbändiksi.


title: Gary Rossington

text: Rossingtonilla ja hänen vaimollaan Dale Krantz-Rossingtonilla on kaksi tytärtä, Mary ja Annie. Rossington on innokas Jacksonville Jaguarsin kannattaja.


title: Gary Rossington

text: Rossington on viime vuosina kärsinyt sydänvaivoista. Helmikuussa 2003 hänelle tehtiin sydänleikkaus, kun hänellä oli terveystarkastuksessa diagnosoitu sepelvaltimotauti. Hän sai sydänkohtauksen 8. lokakuuta 2015, jonka vuoksi Lynyrd Skynyrdin konsertteja jouduttiin perumaan.


title: Ilkka Moisio

text: Ilkka Moisio on suomalainen näyttelijä, joka on tullut tunnetuksi muun muassa Disneyn piirrettyjen ääninäyttelijänä. Hän on lainannut äänensä muun muassa Nalle Puh -tarinoiden Pöllölle sekä Miekka kivessä -elokuvan Archimedes-nimiselle pöllölle.


title: Ilkka Moisio

text: Moisio on työskennellyt Golden Voice -yhtiössä, joka dubbasi animaatiosarjoja.


title: Ilkka Moisio

text: Hän on vuonna 1971 perustetun Vihdin Teatterin yksi perustajajäsenistä, ja hän työskentelee samassa teatterissa edelleen.


title: Rich Arons

text: Rich C. Arons (s. 1958) on yhdysvaltalainen animaatio-ohjaaja, animaattori ja tuottaja. Hän tuli tunnetuksi ohjaamastaan animaatiosarjasta Bittipää vuonna 1995. Samasta sarjasta Arons voitti kaksi Daytime Emmy palkintoa. Sitä ennen hän sai kaksi Emmy-ehdokkuutta Tiny Toonsien Halloween erikoisjaksosta.


title: Rich Arons

text: Arons opiskeli ensimmäisen kerran piirtämistä New Yorkissa High School of Art & Designissa vuosina 1973–1976. Sittemmin hän siirtyi opiskelemaan Kalifornian Institute of the Artsiin vuosiksi 1977–1981. Opiskelun aikana Arons pääsi työskentelemään animaatioiden pariin vuonna 1978 ja oli erityisesti 1980-luvulla mukana eri Filmationin tuottamissa animaatioissa. 1990-luvulla hän pääsi menestyksen makuun työskennellessään Steven Spielbergin tuottamissa animaatioissa, kuten "Tiny Toons", "Animaaniset", "Bittipää" ja "Toonsylvania". Arons palkittiin kahdesti Daytime Emmylla Bittipään ohjaamisesta.


title: Rich Arons

text: Sittemmin 2000-luvulla hän on työskennellyt Tom Tataranowiczin perustamassa Gang of Seven Animationissa. Arons oli muun muassa yhtiön myötä ohjaamassa jaksoja "Prätkähiiriin" vuonna 2006.


title: Ivan Martos

text: Ivan Petrovitš Martos (, 1754 lähellä Pultavaa – 17. huhtikuuta 1835 Pietari) oli venäläisukrainalainen kuvanveistäjä ja taiteen opettaja, joka oli herättämässä Venäjällä kiinnostusta uusklassistiseen kuvanveistoon. Hänen kuuluisimpia teoksiaan on Moskovan Punaisella torilla sijaitseva monumentti Mininille ja Požarskille. Helsingissä on hänen tekemänsä .


title: Howard Zinn

text: Howard Zinn (24. elokuuta 1922 New York, Yhdysvallat – 27. tammikuuta 2010 Santa Monica, Yhdysvallat) oli yhdysvaltalainen historioitsija, historian professori, yhteiskuntatieteiden professori, ihmisoikeusaktivisti, yhteiskuntakriitikko ja näytelmäkirjailija. Hänen tunnetuin teoksensa on bestseller "A People's History of the United States". Howard Zinn oli tunnettu yhteiskunnallinen keskustelija ja sodanvastustaja Yhdysvalloissa. Hän piti luentoja ja viimeksi hän oli otsikoissa vastustaessaan Irakin sotaa. Zinn kuoli 87-vuotiaana sydäninfarktiin.


title: Howard Zinn

text: Zinn syntyi Brooklynissä asuneeseen työläisperheeseen ja kasvoi siinä ympäristössä. Nuoruudessaan Zinn toimi satamatyöläisenä. Perhe oli köyhä ja Zinn kertoi ettei kotitaloudessa ollut ainuttakaan kirjaa. Ensimmäisen kirjansa, joka oli "Tarzan ja Oparin aarteet", Zinn löysi kadulta. Kun vanhemmat havaitsivat innostuksen kirjoihin he ostivat pojalleen Charles Dickensin tuotantoa. Zinn itse kertoi lapsuudestaan elämäkertadokumentissa "You Can´t Be Neutral On a Moving Train".


title: Howard Zinn

text: Zinn osallistui toiseen maailmansotaan USA:n ilmavoimien pommikonemiehistössä 1943–1945. Zinn oli mukana pommituslennolla, jossa Yhdysvallat käytti ensimmäisen kerran napalmia. Zinn kertoi laivueensa pommittaneen saksalaisia, jotka olivat ranskalaisessa kaupungissa odottamassa sodan loppua. Pommituksessa kuoli saksalaisten lisäksi ranskalaisia siviilejä. Myöhemmin Zinn kertoi pommituslentojen panneen alulle hänen pasifisminsa, sillä myöhemmin hän näki, mitä tuhoa pommit tekivät saksalaisissa kaupungeissa. Tuosta kokemuksesta kumpusi hänen näkemyksensä ”että ei ole olemassa oikeutettua sotaa”.


title: Howard Zinn

text: Howard Zinn suoritti B.A. (Bachelor of Arts) -tutkinnon New Yorkin yliopistosta, jonka jälkeen hän jatkoi opiskelua menemällä Columbian yliopistoon, jossa hän suoritti filosofian tohtorin tutkinnon 1958. Zinn jatkoi uraansa siirtyen opettamaan historian professorina Spelman Collegeen (1959–1963) ja yhteiskuntatieteitä Bostonin yliopistoon yhteiskuntatieteiden professorina (1964–1988). Zinn oli vieraileva professori myös muun muassa Pariisin yliopistossa.


title: Howard Zinn

text: FBI:n raportin mukaan Zinn liittyi kommunistipuolueeseen vuonna 1949 ja oli jäsen 1950-luvun alkuvuosina. FBI:n kuulusteluissa Zinn kielsi jäsenyyden. Ihmisoikeusaktivisminsa Zinn aloitti Spelman Collegessa, liittymällä mustille oikeuksia vaatineeseen kansalaisoikeusliikkeeseen (1955–1968). Zinn toimi neuvonantajana Student Nonviolent Coordinating Committeessa (SNCC), joka oli yksi kansalaisoikeusliikkeen pääorganisoijista. Toimintansa takia Zinn erotettiin Spellman Collegesta vuonna 1963 ja hän siirtyi Bostonin yliopistoon, jossa hänestä tuli merkittävä Vietnamin sodan vastustaja.


title: Howard Zinn

text: Howard Zinnin tunnetuin kirja on eittämättä "A People's History of the United States". Se on valtavirtahistoriasta poikkeava kuvaus, keskittyen muun muassa intiaanien, naisten ja työläisten asemaan Yhdysvaltojen historiassa. Kritiikkiä kirjaa kohtaan on esitetty siitä, että se kriitikoiden mukaan ylikorostaa luokkaeroja ja esittää valtaa pitävien tavoitteet liian synkkinä. Kirja julkaistiin vuonna 1980 ja kirjaa on myyty yli miljoona kappaletta.


title: Howard Zinn

text: Vuonna 2003 Zinn sai Prix des Amis du Monde Diplomatique -palkinnon kirjansa ranskankielisestä versoista.


title: Howard Zinn

text: Zinn otti korkeasta iästään huolimatta yhä kantaa polttaviin poliittisiin kysymyksiin. Vuonna 2004 Zinn osallistui kirjeeseen, joka lähetettiin Venezuelan presidentille, Hugo Chavezille. Kirjeessä Zinn ja muun muassa Naomi Klein, Jesse Jackson ja Dennis Kucinich ilmaisivat tukensa ja solidaarisuutensa Chavezin ajamille sosiaaliohjelmille.


title: Howard Zinn

text: Vuoden 2008 USA:n presidentinvaaleissa Zinn ilmoitti kannattavansa Barack Obamaa, koska kertoi näkevänsä Obamassa orastavan uudistusten mahdollisuuden. Zinn myös huomautti, että vain voimakas kansanliike auttaisi vauhdittamaan Obaman lupaamia uudistuksia ja saisi aikaan todellisia muutoksia.


title: Howard Zinn

text: Zinn kritisoi Obaman saamaa Nobelin rauhanpalkintoa sanoen, että palkinto tulisi jakaa saavutusten ja sodan päättämisen myötä. Obaman Zinn katsoi antaneen pelkkiä lupauksia ja samalla jatkaneen kuolettavia sotia Irakissa, Afganistanissa ja Pakistanissa.


title: George Chuvalo

text: George Chuvalo CM (s. 12. syyskuuta 1937) on entinen kanadalainen raskaansarjan nyrkkeilijä ja Kanadan raskaansarjan mestari 1958–1979. Hän voitti Kanadassa pidetyn "Jack Dempsey Tournament" -kilpailun 1956, jolloin hän ryhtyi ammattilaiseksi. Chuvalon vanhemmat olivat Kroatiasta lähtöisin.


title: George Chuvalo

text: Chuvalon iskunkestävyyttä on pidetty poikkeuksellisen hyvänä. Rocky Marciano on sanonut: "Jos kaikki ottelut kestäisivät sata erää, George Chuvalo olisi voittamaton kaikkina aikakausina."


title: George Chuvalo

text: Chuvalo aloitti ammattilaisuran 17. lokakuuta 1958 ja hävisi kymmenen erän kamppailun jälkeen pistein Pat McMurtylle.


title: George Chuvalo

text: Chuvalo kohtasi Muhammad Alin kahdesti, ensin vuonna 1966 ja seuraavan kerran vuonna 1972, häviten molemmat kohtaamiset yksimielisesti pistein. Näissä otteluissa Chuvalo taisteli urheasti ja pyrki koko ajan ajamaan Alia kehän nurkkiin. Chuvalon harjoittaman aggressiivisen ja peräänantamattoman ottelustrategian haittapuolena oli se, että hän yleensä altistui helposti vastujansa iskuille. Molemissa otteluissa Alia vastaan hän joutui lukuisia kertoja ottamaan vastaan iskusarjoja.


title: George Chuvalo

text: Lisäksi Chuvalo kohtasi iskuvoimastaan tunnetun Joe Frazierin vuonna 1967 ja George Foremanin 1970. Molemmat ottelut päättyivät tappioon tuomarin keskeytyksellä. Muita nimekkäitä vastustajia hänen urallaan olivat kaksinkertainen (tuolloin jo kuitenkin entinen) maailmanmestari Floyd Patterson vuonna 1965, Oscar Bonavena 1966 ja Jimmy Ellis 1971. Chuvalo hävisi jokaisen näistä otteluista tuomariäänin.


title: George Chuvalo

text: Chuvalon kaksi lasta kuoli huumeiden yliannostukseen, ja yksi lapsista teki itsemurhan. Myös Chuvalon vaimo teki itsemurhan. Nykyään Chuvalo asuu Torontossa ja on toisessa avioliitossa. Hän kiertää vaimonsa kanssa kouluissa kertomassa huumeidenkäytön vaarallisuudesta.


title: George Chuvalo

text: Vuonna 1997 Chuvalon suuruus nyrkkeilijänä tunnustettiin, ja hänet valittiin nyrkkeilyn Hall of Fameen.


title: M/S Miranda

text: M/S Miranda () on ahvenanmaalaisen Godby Shipping Ab:n omistama ro-ro-rahtialus. Alus on rakennettu vuonna 1999 J.J. Sietas KG Schiffswerft GmbH & Co. -nimisellä telakalla Hampurissa, Saksassa. Kuollutta painoa aluksella on 7 440 tonnia ja jääluokitus on 1A Super. "Miranda" on rekisteröity Suomen lipun alle ja sen kotisatama on Finström.


title: M/S Miranda

text: Mirandan sisaraluksia ovat M/S Caroline Russ, M/S Elisabeth Russ, M/S Friedrich Russ, M/S Mistral, M/S Pauline Russ ja M/S Seagard.


title: M/S Miranda

text: Godby Shipping tilasi aluksen telakalta marraskuussa 1997 ja 6. helmikuuta 1999 tapahtui sen luovutus ja kastaminen "Mirandaksi". Mirandan kummina toimi Natalia Mikkola. 12. helmikuuta alus lähti Hampurista kohti Lyypekkiä. 13. helmikuuta Transfennica aloitti liikennöinnin aluksella Lyypekin ja Hangon välillä. Tammikuussa 2002 alus siirtyi reitille Helsinki–Hanko–Travemünde. Vuonna 2004 Miranda aloitti liikennöinnin nykyisellä reitillään, Haminan ja Länsi-Euroopan eri satamien välillä.


title: Kultapistiäiset

text: Kultapistiäiset eli kultiaiset (Chrysididae) ovat yli 3000 lajia kattava myrkkypistiäisheimo. Ne ovat saaneet nimensä ryhmälle tyypillisestä kirkkaasta ja metallinhohtoisesta värityksestä, josta koko heimossa on vain joitakin poikkeuksia. Lajeja esiintyy kaikkialla maailmassa, mutta lajisto on runsain aavikkoalueilla.


title: Kultapistiäiset

text: Suurin alaheimo on Chrysidinae, jonka lajit ovat tyypillisesti kleptoparasiitteja, tavallisesti erakkoampiaisen tai -mehiläisen pesäloisia. Kultapistiäisnaaras munii munansa erakkoampiaisen pesään, missä sen toukka syö isäntälajin emon toukalleen ravinnoksi jättämät eläimet ja joissakin tapauksessa myös itse isäntälajin toukan. Koska kultapistiäiset eivät kykene käyttämään ravinnokseen kasviperäistä materiaalia, ne kultapistiäistoukat, jotka loisivat kasvisravintoa toukilleen jättävillä isäntäpistiäislajeilla, kuoriutuvat munasta vasta isäntälajin toukan koteloituessa ja syövät koteloituneen toukan.


title: Kultapistiäiset

text: Kukin kultapistiäissuku on jokseenkin erikoistunut tiettyyn isäntäpistiäisryhmään, jonka pesiin ne munivat ja jotkin lajit loisivat vain yhdellä tietyllä isäntälajilla. Täysikasvuiset kultapistiäiset käyttävät ravinnokseen myös kukkien mettä.


title: Kultapistiäiset

text: Suomessa on tavattu 49 kultapistiäislajia, joita ovat muun muassa kenkäokakultiainen ("Elampus panzeri"), ruusukorukultiainen ("Hedychridium roseum"), idänjalokultiainen ("Hedychrum gerstaeckeri") ja ketopyörökultiainen ("Holopyga generosa"). Kolme lajia – idänsäihkykultiainen eli silosäihkypistiäinen ("Cleptes nitidulus"), idänpyörökultiainen ("Holopyga inflammata") ja vyökultiainen ("Chrysis equestris") – on luokiteltu Suomesta hävinneiksi.


title: Queer-tutkimus

text: Queer-tutkimus eli queer-teoria () tarkastelee kriittisesti seksuaalisuutta ja sukupuolta. Keskeistä on heteronormatiivisen ja cis-normatiivisuuden kyseenalaistaminen, sekä täten sukupuolitettujen sosiaalisten rakennelmien kriittinen tutkimus.


title: Queer-tutkimus

text: Adjektiivia "queer" käytetään tiedeyhteisössä kattoterminä ei-heteronormatiivisuudelle, ja ei-cis-normatiivisuudelle. Termillä herättää ajoittain negatiivisia tunteita ja erityisesti englanninkielisissä maissa koettu joskus halventavana sateenkaariväestöä kohtaan. Kuitenkin eri tahot, kuten useat järjestöt, aktivistit ja tiedeyhteisöä ovat uudelleenmääritelleet termin neutraaliksi apuvälineeksi tarkastellakseen sukupuolta ja seksuaalisuutta kattavammin ja monimuotoisemmin.


title: Queer-tutkimus

text: Yliopistoissa queer-tutkimusta alettiin opettaa ja tehdä 1990-luvun alussa. Sen syntyyn vaikuttivat amerikkalaisten seksuaali- ja sukupuolivähemmistöjen esiinmarssin lisäksi ranskalainen poststrukturalistinen filosofia ja feminismi.


title: Queer-tutkimus

text: Yksittäisistä filosofeista queer-teoriaan on eniten vaikuttanut yhdysvaltalainen filosofi ja feminismin teoreetikko Judith Butler, joka tosin ei itse ole määritellyt itseään queer-teoreetikoksi.


title: Queer-tutkimus

text: Queer-tutkimus on sukupuolentutkimuksen tiedesuuntauksen yksi alalaji. Sen suhde sukupuolentutkimuksen edeltäjään naistutkimukseen on ollut kaksijakoinen: queer-tutkimuksessa on kyseenalaistettu ja arvosteltu monia naistutkimuksessa esitettyjä oletuksia, kuten käsitystä sukupuolierosta. Siksi queer-tutkimus on ollut merkittävä tekijä naistutkimuksen kehityksessä sukupuolentutkimukseksi ja sukupuolentutkimuksen akateemisen valtavirran postmodernisoimisessa.


title: Queer-tutkimus

text: Teorian suhde myös varhaisempaan homo- ja lesboaktivismiin on kuitenkin ristiriitainen, sillä se ei kyseenalaista ainoastaan heteroseksuaalista identiteettiä, vaan myös käsitystä vakiintuneista homo- ja lesboidentiteeteistä. Queer-teoria pyrkii purkamaan kaikkia seksuaali-identiteettejä arvostellessaan heteronormatiivisuutta.


title: Elis Sella

text: Elis Elieser Sella (vuoteen 1959 "Elis Salutskij", 25. syyskuuta 1930 Viipuri – 8. joulukuuta 1992) oli suomenjuutalainen näyttelijä ja laulaja.


title: Elis Sella

text: Sella oli koulutukseltaan ekonomi. Käytyään Turun kauppakorkeakoulun hän opiskeli 1959–1960 Pariisin Théâtre de L’Entrepôt’ssa. Uransa alussa hän työskenteli Operettiteatterissa, Turun kaupunginteatterissa ja Samppalinnan kesäteatterissa.


title: Elis Sella

text: Hän lainasi äänensä Pekka-kanille elokuvaan "Liisa ihmemaassa" (1951). Lisäksi hän toimi kertojana Disneyn satukaseteissa "", "" ja "".


title: Elis Sella

text: Elis Sella oli näyttelijä Seela Sellan aviomies.


title: Culture Beat

text: Culture Beat on saksalainen eurodanceyhtye. Yhtyeen laulajat ovat Tania Evans ja Jay Supreme. Yhtyeen tunnetuin kappale lienee vuonna 1993 julkaistu aikanaan Euroopassa huippusuosion saanut "Mr. Vain".


title: Haddaway

text: Alexander Nestor Haddaway (s. 9. tammikuuta 1965 Port of Spain, Trinidad ja Tobago), taiteilijanimeltään Haddaway, on trinidadilais-saksalainen eurodancelaulaja. Hänen levyjään on myyty maailmanlaajuisesti noin 28 miljoonaa kappaletta.


title: Haddaway

text: Haddawayn tunnetuin kappale lienee "What Is Love", joka nousi vuonna 1993 monen Euroopan maan hittilistojen kärkeen. "What Is Love" -singleä oli myyty jo vuosi ilmestymisensä jälkeen 2,6 miljoonaa kappaletta . Kappale on myös yksi tunnetuimmista eurodance-hiteistä.


title: Haddaway

text: Haddaway syntyi Trinidadin saarella hollantilaisen meritutkijaisän ja paikallisen sairaanhoitajaäidin perheeseen. Poika lähti jo kolmivuotiaana isänsä kanssa Eurooppaan, kun vanhemmat erosivat.


title: Haddaway

text: 16-vuotiaana Haddaway muutti Yhdysvaltoihin äitinsä luokse ja kävi lukionsa Maryland Cityssä maan itärannikolla. Koulun musiikkipiireissä aktiivisesti vaikuttanut Haddaway valmistui lukiosta vuonna 1983. Hän jatkoi opiskelemaan politiikkaa Washingtoniin ja samalla esiintyi cover-yhtyeessä nimeltä "Chance". Tuolloin hän oli eritoten kiinnostunut jazzista ja soulista.


title: Haddaway

text: 24-vuotiaana eli vuonna 1989 hän palasi Eurooppaan ja asettui Saksan Kölniin. Hän aloitti amerikkalaisen jalkapallon pelaamiseen paikallisessa joukkueessa ja teki musiikkia vapaa-ajallaan .


title: Haddaway

text: Saksalainen Coconut records palkkasi Haddawayn vuonna 1992. Jo hänen ensimmäinen singlensä, ”What Is Love”, nousi miehen tunnetuimmaksi kappaleeksi. Haddawayn debyyttialbumi "Haddaway – The Album" julkaistiin vuonna 1993, ja siltä nousi listoille kolme muutakin singleä, ”Life”, ”I Miss You” ja ”Rock My Heart”.


title: Haddaway

text: Toinen albumi "The Drive" julkaisiin vuonna 1995, ja se jatkoi edeltäjänsä linjoilla tuottaen muutamia listahittejä, mutta tämän jälkeen Haddaway ei ole onnistunut uusimaan menestystään. Tähän vaikutti myös eurodance-musiikkityylin suosion hiipuminen.


title: Haddaway

text: Haddaway on kuitenkin jatkanut musiikin tekemistä esiintyen myös Suomessa useasti. Yksityiselämässään hän on myös aktiivinen urheilun harrastaja ja osaa puhua neljää eri kieltä .


title: Elecster

text: Elecster Oyj on suomalainen pörssiyhtiö, joka suunnittelee, valmistaa ja markkinoi päätuotteenaan UHT- (Ultra High Temperature) eli iskukuumennetun maidon prosessointi- ja aseptisia pakkauslinjoja ja niihin liittyviä pakkausmateriaaleja maailmanlaajuisesti. Yhtiön tuotteista 80–90 % menee vientiin, noin 60 maahan.


title: Elecster

text: Kylmäkoskella sijaitsevan pääkonttorin ja tehtaiden lisäksi yhtiöllä on muovitehdas Reisjärvellä, sekä tytäryhtiöitä Toijalassa, Tallinnassa Virossa, Pietarissa Venäjällä, Tianjinissa, sekä Nairobissa Keniassa.


title: Elecster

text: Yksi Elecsterin tytäryhtiöistä on tapetinvalmistaja Sandudd Oy Akaan Toijalassa.


title: Elecster

text: Elecster Oyj:n toiminta alkoi vuonna 1966 "Tuomo Halonen Oy":nä perustajansa autotallissa Kylmäkoskella. Yhtiö patentoi 1970-luvun puolivälissä ensimmäisen UHT-pussipakkausjärjestelmänsä. Myöhemmin yhtiö muutti nimensä Elecsteriksi ja listautui Helsingin pörssiin 18. tammikuuta 1989.


title: E-Z Rollers

text: E-Z Rollers on brittiläinen drum'n'bass-ryhmä, jonka muodostavat Jay Hurren (tunnetaan myös nimellä JMJ), Alex Banks (tunnettu myös yhtyeestä Hyper-On Experience) ja Kelly Richards. E-Z Rollers muodostettiin 1995 Norfolkissa Englannissa. E-Z Rollers on perustanut oman levymerkin nimeltä Intercom Recordings.


title: Pierre Veyron

text: Pierre Veyron (1. lokakuuta 1903 – 1970) oli Grand Prix -kilpakuljettaja vuosina 1933 – 1953. Hänet muistetaan parhaiten vuoden 1939 voitostaan La Mansin 24 tunnin ajoissa ajaen Bugatti Type 57 -kilpa-autoa Jean-Pierre Wimillen kanssa. Bugatti Automobiles kunnioitti hänen muistoaan nimeämällä maailman tehokkaimman ja nopeimman auton Bugatti Veyronin hänen mukaansa.


title: Air Transat

text: Air Transat (, ) on kanadalainen lentoyhtiö, jolla on 60 reittikohdetta 25 maassa. Lentoyhtiön perustivat edesmenneen Quebecairin työntekijät joulukuussa 1986 ja yhtiö aloitti lennot marraskuussa 1987. Ympärivuotisesti Air Transat lentää Kanadan sisällä ja reittikohteisiin Euroopassa, talvikaudella reittimäärää lisätään huomattavasti ja pääkohteina ovat Länsi-Intia, Meksiko, Yhdysvaltoijen eteläosat, Etelä-Amerikka ja Kuuba. Kanadassa yhtiön solmukohteina toivat Montrealin, Toronton ja Vancouverin lentoasemat, tärkeitä kohteitä ovat myös Calgaryn ja Québecin lentoasemat.


title: Air Transat

text: Air Transatin laivasto koostui seuraavasti (elokuussa 2009):


title: Seututie 672

text: Seututie 672 on Kauhajoelta Jalasjärven ja Peräseinäjoen kautta Alavudelle johtava länsi–itä-suuntainen seututie, jonka läntiset osuudet rakennettiin suurten nälkävuosien aikana. Tie valmistui vuonna 1867. Lännessä tie yhdistyy kantatiehen 67 ja idässä valtatiehen 18.


title: Seututie 672

text: Kauhajoen ja Peräseinäjoen välisestä osuudesta käytetään myös nimeä "Tokerotie". Nimensä tie on saanut tokerosta, veteen sekoitetuista jauhoista, joita tienrakentajat söivät. Tienrakentajien kuolleisuus oli suuri.


title: Seututie 672

text: Tokerotien varrella on kaksi tienrakentajien muistomerkkiä. Toinen on Kauhajoen Aronkylässä, Havusen talon pihapiirissä. Sen on suunnitellut Matti Porkkala ja se paljastettiin tien täyttäessä sata vuotta vuonna 1967. Toinen Tokerotien muistomerkki sijaitsee Jalasjärven Taivalmaan kylässä Peräseinäjoen rajalla. Siihen ovat tietä rakentaneet työmiehet hakanneet vuosiluvun 1867. Kivi lojui alun perin tienojassa. Kyläläiset siirsivät sen sieltä paremmalle paikalle, Taivalmaanmäen korkeimmalle kohdalle.


title: Welkom

text: Welkom on kaupunki Etelä-Afrikassa Free Staten provinssissa 160 kilometriä koilliseen Bloemfonteinista. Sen asukasluku oli 408 173 vuonna 2001. Kaupungin tärkeimmät elinkeinot liittyvät kulta- ja uraanikaivostoimintaan. Kaupungin lähistöllä sijaitsee Phakisa Freeway -moottoriurheilurata.


title: Welkom

text: Welkom perustettiin vuonna 1947 edellisenä vuonna tapahtuneen suuren kultalöydöksen jälkeen. Se sai kuntaoikeudet vuonna 1961 ja kaupunki siitä tuli vuonna 1968. Varsinkin ennen apartheidia, mutta sen jälkeenkin alueen mustasta väestöstä suuri osa asuu läheisessä Thabongissa. Kaivosteollisuuden ansiosta nykyisin Welkomissa on asukkaita ympäri Afrikan.


title: Kauhajoen taistelu

text: Kauhajoen taistelu oli osa Suomen sotaa, ja se käytiin 10. elokuuta 1808 nykyisen Kauhajoen keskustan tuntumassa. Taistelussa kenraali Georg Carl von Döbelnin komentamat Ruotsin joukot löivät kenraali Dmitri Dmitrijevitš Šepelevin (myös "Schepeljeff") komentamat Venäjän joukot.


title: Kauhajoen taistelu

text: Nykyisin Kauhajoen taistelun vuosipäivänä, 10. elokuuta vietetään Kauhajoella "Kauhajoen päivää".


title: Kauhajoen taistelu

text:
Ruotsalaisten ylivoimasta huolimatta 28.–29. heinäkuuta käyty Parjakannevan taistelu päättyi ruotsalaisten perääntymiseen majuri Carl von Otterin johdolla Kurikkaan. Aikaisemmin heinäkuussa Kauhajoen talonpojat olivat nousseet kapinaan venäläisiä vastaan. Kauhajoen kapinaksi nimetty tapahtuma päättyi venäläisen kenraali Vasili Orlov-Denisovin kasakoiden suorittamaan kostoretkeen. Kauhajokea hävitettiin polttaen ja ryöstäen. Orlov-Denisov kasakoineen poistui Kauhajoelta heinäkuun puolivälin jälkeen, mutta palasi jälleen Parjakannevan taisteluun. Taistelun aikana ja sen jälkeen Orlov-Denisov joukkoineen poltti Päntäneellä taloja. Eversti Bibikov joukkoineen poltti puolestaan lukkari Carl Magnus Wallenströmin puustellin. Kauhajoen kapinan aikana metsiin paenneet kauhajokiset olivat hieman ehtineet jo rauhoittua, mutta nyt Orlov-Denisov oli jälleen paikkakunnalla.
Kenraali Georg Carl von Döbeln oli Parjakannevan taistelun aikana Lapualla, josta hän sai määräyksen lähteä Kauhajoelle, koska von Otterin kaksi pataljoonaa olivat riittämättömiä suojaamaan Kauhajokea. Kauhajoella tultaisiin käymään taistelu ja venäläiset tultaisiin ajamaan pois paikkakunnalta. Taistelu olisi von Döbelnin ja hänen 2. Prikaatin porilaispataljooniensa ensimmäinen itsenäinen taistelu. Von Döbelnin tiedetään sanoneen joukoilleen mahdollisesti juuri tulossa olevan ensimmäisen itsenäisen taistelutehtävän innoittamana, että "ne (joukot) saisivat kylliksi puuhata ja marssia kotiseutuaan kohti, vaikka kaikki hornan henget olisivat tietä salpaamassa". Von Döbeln joukkoineen saapui Kurikkaan 30. heinäkuuta, jossa he joutuivat odottamaan siihen asti, kun 70 talonpojasta koostuva joukko sai Kauhajoelle johtavat sillat korjattua. Parjakannevan taistelusta Kurikkaan paennut ruotsalaisjoukko oli tuhonnut perääntyessään sillat. Joukot pääsivät jatkamaan matkaansa jälleen 2. elokuuta.


title: Kauhajoen taistelu

text: Sotatuomari Aspin kuvaus saattaa olla liioiteltu, mutta venäläisten aiheuttama jälki Kauhajoella oli silti riittävän pahaa, että se herätti ärtymystä von Döbelnin joukoissa. Von Döbelnin oman kertoman mukaan Kauhajoki oli "hirsipuilla, tulella ja miekalla" hävitetty.


title: Kauhajoen taistelu

text: Ruotsin joukkojen komentaja Kauhajoen taistelussa oli kenraali Georg Carl von Döbeln. Von Döbelnin mukana paikkakunnalle saapui kolme pataljoonaa Porin Rykmentistä, joihin oli liittynyt myös everstiluutnantti Johan Fredrik Eekin pataljoona. Yhteensä 1 580 miestä. Lisäksi sata miestä "Vaasan nostoväkeä" ja viisi komppaniaa Pohjanmaan Rykmentistä majuri Carl von Otterin johdolla, eli yhteensä 724 miestä, saapuivat taisteluun. Yhteensä taisteluun valmistautui siis 2 200–2 300 sotilasta ja kuusi tykkiä. Tulossa olevassa taistelussa pohjalaiset pääsisivät taistelemaan ensimmäistä kertaa Suomen sodan aikana kotiseutunsa puolesta.Venäjän joukkoja komensi kenraalimajuri Dmitri Dmitrijevitš Šepelev. Hänen joukkojensa vahvuus oli 1 150 sotilasta ja kuusi tykkiä.


title: Kauhajoen taistelu

text: Kenraali Georg Carl von Döbeln karkotti Kauhajoelle saavuttuaan 2. elokuuta paikkakunnalla majailleet venäläiset. Von Döbeln alkoi perehtyä tilanteeseen Kauhajoelle päästyään. Hän määräsi rakuunoja tiedusteluretkille etelän suuntaan, asetti "piileviä ratsuvahteja" sekä varmistuksia. Näillä toimilla hän pyrki saamaan tietoonsa vihollisen aikomukset. Venäläiset kenraalimajuri Šepelevin johdolla olivat päättäneet tulla takaisin Kauhajoelle.


title: Kauhajoen taistelu

text: Von Döbelnin joukot varautuivat siihen, että venäläiset saattava hyökätä sekä Päntäneen että Nummijärven suunnista. Joukot jaettiin tämän vuoksi kahtia ja keskitettiin Kauhajoen kirkon kohdalle, jossa Nummijärveltä ja Karviasta sekä Päntäneeltä ja Lapväärtistä tulevat tiet yhtyivät. Majuri Carl Gyllencreutzin johtamat kolme Pohjanmaan Rykmentin komppaniaa asettuivat asemiin Kauhajoen itäpuolelle, Nummijärvelle johtavan tien varteen. Pääosa porilaisista yksi pohjalaiskomppania vahvistuksenaan puolestaan asettui asemiin Päntäneelle vievän tien varteen Vuorenmäen kohtaan, Kauhajoen länsipuolelle. Porilaisista osa jäi kirkon luo reserviksi. Everstiluutnantti Carl von Otter oli von Döbelnin esikuntapäällikkö.


title: Kauhajoen taistelu

text:
Parin päivän kuluttua, 9. ja 10. päivän välisenä yönä kapteeni Carl Johan von Konov sai komppaniansa kanssa määräyksen lähteä tiedustelemaan vihollisen aikeita, sillä perimätiedon mukaan von Döbelniltä loppui maltti. Nummijärvelle ja Karviaan johtavan tien suunnalla, Havusen talon kohdalla tiedustelijat havaitsivat hiljaa liikkuvan ryhmän kasakkoja. He havaitsivat myös suuria jalkaväkijoukkoja ja tykkejä, jotka liikkuivat kohti Kauhajokea. Tämän jälkeen von Konov palasi päälliköidensä luokse. Von Döbelnin komentamat ruotsalaisjoukot siirtyivät 10. elokuuta kello 3 aamuyöllä puolustusasemiinsa.
Venäläiset pääjoukot kenraalimajuri Šepelevin johdolla neljän tykin kanssa hyökkäsivät pian meluten ja huutaen Päntäneen suunnasta Samelinlaksoon jääkäriketjuiksi asettuneita, everstiluutnantti Enok Furuhjelmin johtamia porilaisia vastaan. Samelinlaksossa kulkevalle tielle von Döbelnin joukot olivat kaivaneet murroksen. Tielle oli asetettu kapteeni Hesseliuksen kuusinaulainen tykki. Päntäneelle johtavan tien lisäksi von Döbelnin joukot olivat linnoittaneet muutakin taktisesti epäedullisia maastoa. Kirkon luona reservissä ollut komppania tuli porilaisten avuksi näiden jouduttua perääntymään. Samaan aikaan osa Šepelevin joukoista lähti komentajansa käskystä kiertämään metsän kautta von Döbelnin johtaman pääjoukon oikealle sivustalle. Tämä hyökkäys pysähtyi, kun reservikomppania von Döbelnin sivustalla uhkasi saartaa venäläiset. Venäläisten hyökkäys tyrehtyi kokonaan, kun kapteeni von Konov tykkiensä kanssa saapui porilaisten avuksi. Pian venäläiset aloittivat uuden hyökkäyksen saatuaan joukkoihinsa vahvistusta, jonka vuoksi von Döbeln joutui komentamaan majuri Johan Adolf Grönhagenin kolme komppaniaa sekä majuri Johan Fredrik Eekin porilaispataljoonan taisteluun. Yksi komppania majuri Eekin pataljoonasta G. A. Brakelin johdolla hyökkäsi tien länsipuolelta venäläisiä vastaan. Toinen komppania puolestaan siirtyi tien vasemmalta puolelta kapteeni Carl Gripenbergin johtamana siellä taistellutta jääkäriketjua vahvistamaan. Näin venäläisjoukot oli ympäröity kahdelta suunnalta ja Filppulassa, Kauhajoen molemmilla puolilla ollut reservi lähti hyökkäämään venäläisten kimppuun, jonka jälkeen von Döbelnin joukot ajoivat venäläisjoukkoja takaa lähelle Päntänettä, Parjakannevan Kyynyn jokisillalle, jonka venäläiset polttivat.


title: Kauhajoen taistelu

text: Samoihin aikoihin, kun venäläiset torjuttiin Päntäneen suunnassa, oli venäläinen jalkaväki kahden tykkinsä kanssa eversti Koslovin johdolla hyökännyt Gyllencreutzin pohjalaisjoukkoja vastaan myös Nummijärven suunnasta, mutta hyökkäys kilpistyi pian pohjalaisrynnäkköön. Koslovin joukot yrittivät kiertää pohjalaisjoukkojen vasemmalle sivustalle, mutta pohjalaisten takana ollut porilaiskomppania torjui tämän yrityksen. Samalla pohjalaiset aloittivat vastahyökkäyksen. Varsinkin kapteeni Carl Johan von Konovin joukot kunnostautuivat tässä hyökkäyksessä. Tämän jälkeen Koslov joukkoineen alkoi perääntyä Nummijärvelle päin. Kellon ollessa yhdeksän, olivat von Döbelnin joukot lyöneet ja karkottaneet venäläiset sekä Päntäneen että Nummijärven suunnilla.


title: Kauhajoen taistelu

text: Kauhajoen taistelussa Ruotsin tappiot olivat noin 57–67 sotilasta, joista 20–30 kaatuneita. Haavoittuneiden joukossa oli yhteensä 13 pohjalaista. Tiedot Venäjän tappioista vaihtelevat 119 kaatuneesta 250:en. Tiedot venäläisten haavoittuneiden määrästä vaihtelevat puolestaan 30:stä 200:an. Venäjä tunnusti vieneensä taistelupaikalta 200 haavoittunutta, mistä seurasi von Döbelnin kuvaamia verivirtaisia maanteitä. Von Döbelnin joukot hautasivat 119 venäläistä kaatunutta. Myös kauhajokiset talonpojat hautasivat venäläisiä suohon viisi tai kuusi yhtä kuoppaa kohti. Vaikka Ruotsin tappiot olivat vähäiset Venäjän vastaaviin verrattuna, oli von Döbeln huolissaan, sillä senhetkisen tilanteen vuoksi sairaus tai pieni haava saattoi johtaa jopa kuolemaan. Ruotsin joukoilla oli pulaa lääkkeistä, eikä pohjalaisjoukoissa ollut edes kunnollista välskäriä. Von Döbelnin mielestä Kauhajoen taistelu oli "loistava ja suurenmoinen näytelmä" ja kapteeni Carl Brakelin mukaan taistelu oli sujunut aivan, kuten harjoituksissakin.


title: Kauhajoen taistelu

text: Paikalliset asukkaat seurasivat tiiviisti taistelua, jonka päätyttyä he palasivat piilopaikoistaan iloisina auttamaan haavoittuneiden ja kuolleiden kokoamisessa mättäiltä ja ojista.


title: Kauhajoen taistelu

text: Kauhajoen taistelun jälkeen kenraali von Döbeln meni Lapväärttiin, jossa otti nostoväen johtajuuden itselleen. Kauhajoelle jäivät vielä majuri Carl von Otterin johtamat pohjalaisjoukot sekä majuri Johan Adolf Grönhagenin johtama porilaispataljoona. Yhteensä joukoissa oli noin 1 200 miestä, jotka siirtyivät venäläisten perässä kohti Nummijärveä, jossa 28. elokuuta käytiin Nummijärven taistelu.


title: Kauhajoen taistelu

text: Von Döbeln palkittiin Kauhajoen taistelun päivänä Miekkaritarikunnan suurristillä ansioistaan Lapuan taistelussa. Lisäksi kapteeni Erik Ugglaa ja majuri Carl Gyllencreutzia ehdotettiin ritareiksi samaan ritarikuntaan. Kapteeni C. Printzille, luutnantti F. von Numersille ja C. Herlingille, vänrikki G. Printzille ja C. von Essenille sekä lippujunkkari C. Herlinille ehdotettiin heidän urhollisuutensa vuoksi kultamitalia.


title: Kauhajoen taistelu

text: Heinä- ja elokuun aikana Kauhajoella käytiin kolme pienempää kahakkaa sekä Kauhajoen ja Nummijärven taistelut. Taistelut ja Kauhajoen kapina aiheuttivat Kauhajoelle puutetta ja jopa nälänhätää, sillä kesän sato oli pääasiassa tuhoutunut eikä syksylläkään ollut juuri siemeniä kylvettäväksi saatikka hevosia kylvötöihin. Vuonna 1808 ja 1809 kuolleisuus Kauhajoella oli suurta, mikä johtui vähäisestä ja yksipuolisesta ravinnosta sekä taudeista, joihin metsässä asuneet helposti sairastuivat. Syntyneitä oli paljon vähemmän kuin kuolleita. Kauhajoen asukkaat eivät myöskään pystyneet maksamaan veroja Venäjän kruunulle, minkä vuoksi siltä anottiin verovapautusta. Venäjä olisi kerännyt verot, mutta kauhajokisilla ei ollut mitään maksuksi kelpaavaa. Toisaalta kauhajokiset eivät myöskään saaneet Venäjältä korvauksia Suomen sodan tuhoista.


title: Kauhajoen taistelu

text: Vuosina 1909–1917 Venäjän keisarikunta yritti venäläistää Suomea esimerkiksi rajoituksin ja kielloin. Tätä aikakautta on jälkeenpäin alettu kutsua toiseksi sortokaudeksi. Kauden alkuaikoina suomalaiset pyrkivät tukemaan kansallistuntoaan ja säilyttämään omanarvontunnetta esimerkiksi korostamalla kulttuuriarvoja. Kauhajoella muistettiin kauden alkuaikoina sata vuotta sitten käytyä Suomen sotaa. Kunnallisneuvos Carl Wilhelm von Schantz oli aikoinaan pystyttänyt Samelinlakson ja Parjakannevan taistelun taistelupaikoille sekä Kauhajoen taistelun muistoksi Vuorenmäen tuntumaan puiset ristit. Kauhajoen nuorisoseura muun muassa Johannes Leppäsen, M. E. Harjan ja A. K. Kauran johdolla alkoi Kauhajoen taistelun satavuotispäivän lähestyessä puuhata taistelupaikalle kivipatsasta. Patsas tultaisiin pystyttämään 10. elokuuta 1908 muiden edistysseurojen kanssa. Keväällä 1908 pohdittiin, että pyydettäisiinkö pystyttämiselle lupa. Keskusteluissa päädyttiin pyytämään lupaa Venäjän keisarilta, vaikka tiedossa oli, että pystyttämislupia ei varsinkaan meneillä olevan sortokauden aikana myönnetty. Keisari ei myöntänytkään lupaa patsaalle. Lisäksi viranomaisten oli vahdittava, ettei patsasta pystytettäisi salaa.


title: Kauhajoen taistelu

text: Hanketta ei kuitenkaan pantu jäihin, sillä Seinäjoen kiviveistämöltä tilattiin kivi, joka pystytettäisiin taistelupaikalle. Kiveä varten rakennettiin kumpu. Myös kiven paljastusjuhlan suunnittelu aloitettiin. Kiveä hankkimassa olleet vannoivat, etteivät petä toisiaan. Rangaistuksena patsaan pystyttämisestä saattoi olla matka Siperiaan. Paljastusjuhlaan saatiin puhujaksi Rauman seminaarin johtaja kouluneuvos Franssila. Puhujaakin uhkasi maastakarkotus.


title: Kauhajoen taistelu

text: Juhlaohjelma valmistui ja ennen juhlaa kivi kuljetettiin Seinäjoelta Kauhajoelle. Juhlapäivää edeltävänä yönä noin kymmenen "toisilleen tuntematonta" miestä saapui sovitulle paikalle ja kiven pystytys alkoi. Yritys kuitenkin epäonnistui, sillä nostohirsi pääsi luiskahtamaan, joka johti kiven kaatumiseen kummulle. Tämän jälkeen miehet poistuivat vähin äänin nostolaitteet mukanaan, sillä lähellä kulkeneella tiellä oli liikennettä.


title: Kauhajoen taistelu

text: Seuraavana päivänä Kauhajoen Rientolassa alkoivat taistelun satavuotisjuhlat. Juhla keräsi suuren yleisön. Rientolasta juhlijat siirtyivät kävellen muistoristille, jossa ristille laskettiin Kauhajoen kunnan seppele. Edellisenä yönä paikalle tuodusta kivestä, joka makasi kummulla, ei kukaan puhunut mitään. Vasta kuukausi juhlien jälkeen kuvernöörin määräyksestä alettiin tutkia, ketkä olivat hankkineet ja yrittäneet pystyttää kiven. Kuvernöörille ilmoitettiin, ettei uutta muistomerkkiä ole pystytetty. Kuvernööri hyväksyi selityksen. Vasta vuonna 1917 kummulla maannut kivi nostettiin pystyyn.


title: Ciudad de Méxicon taistelu

text: Ciudad de Méxicon taistelu oli taistelu Meksikon-Yhdysvaltain sodassa. Taistelu ratkaisi sodan Yhdysvaltain eduksi ja pakotti meksikolaiset rauhanneuvotteluihin.


title: Ciudad de Méxicon taistelu

text: Alkuvuoden 1847 aikana yhdysvaltalaiset olivat saaneet yliotteen Pohjois-Meksikossa. Näissä taisteluissa oli kunnostautunut erityisesti kevyt tykistö. Yhteenotot olivat huipentuneet Buena Vistan taisteluun helmikuussa. Meksikolaiset olivat kieltäytyneet aselevosta, vaikka olivat kärsineet monia tappioita. Tämän vuoksi Yhdysvaltain presidentti Polk käski armeijansa marssia Meksikon pääkaupunkiin Ciudad de Méxicoon. Koska reitti maitse olisi ollut 800 kilometriä pitkä, niin yhdysvaltalaiset päättivät hyökätä Meksikonlahden poikki Veracruziin. Tehtävä annettiin kenraali Winfield Scottin komentamalle 3. Armeijalle, johon kuului 9000 miestä.


title: Ciudad de Méxicon taistelu

text: Maihinnousu maaliskuussa 1847 sujui vaikeuksitta Meksikon heikkojen merivoimien johdosta. Veracruz antautui miltei ilman taistelua. Scottin joukot marssivat tämän jälkeen Cerro Gordoon, missä se kohtasi kenraali Santa Annan komentaman 13 000 miehen armeijan. Amerikkalaiset voittivat meksikolaiset ja jatkoivat etenemistään. Nyt meksikolaiset pyysivät aselepoa. Aselepo solmittiin elokuussa. Scott jatkoi silti etenemistään ja oli syyskuun alussa vain muutaman kilometrin päässä Ciudad de Méxicosta. Tällöin meksikolaiset aloittivat uudelleen taistelun.


title: Ciudad de Méxicon taistelu

text: Meksikon pääkaupungin suojana oli kaksi linnoitusta, Molino de Rey ja Chapultepec. Amerikkalaisten oli vallattava ensin nämä linnoitukset, jotta he olisivat päässeet pääkaupunkiin. Molino de Rey joutui yhdysvaltalaisten käsiin jo 8. syyskuuta. Linnoituksen valtauksessa kuoli ja haavoittui yli 750 yhdysvaltalaista. Tappioista johtuen hyökkäys keskeytyi viideksi päiväksi. Samanlainen katkera taistelu käytiin Chapultepecista. Yhdysvaltalaiset pommittivat tykistöllään linnoitusta koko 13. syyskuuta päivän. Linnoituksen valtasi Yhdysvaltain merijalkaväki.